open-index/open-wikipedia-markdown huggingface dataset:
ഹംബോൾട്ട് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ഒരു ദേശീയോദ്യാനമാണ് **ഹംബോൾട്ട് ദേശീയോദ്യാനം**. എമിറാൾഡിൽ നിന്നും ഏകദേശം 110 കിലോമീറ്റർ തെക്കു-കിഴക്കായാണിത്.

ബ്രിഗാലോ ജൈവമേഖലയിലെ കോമെറ്റ് നദിയുടെ ജലസംഭരണ മേഖലയിലെ ചതുപ്പുനിലയെ ഈ ദേശീയോദ്യാനം സംരക്ഷിക്കുന്നു. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ജപ്പൂൺ ദേശീയോദ്യാനം

**ജപ്പൂൺ ദേശീയോദ്യാനം** ഓസ്ട്രേലിയയിലെ ക്യൂൻസ് ലാന്റിലാണ് സ്ഥിതിചെയ്യുന്നത്. ക്യൂൻസ് ലാന്റിലെ വെറ്റ് ട്രോപ്പിക്കിലെ തദ്ദേശീയമായ ഒരു ശ്രേണി പക്ഷിസ്പീഷീസുകളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ വൂറൂനൂറന്റെ ഭാഗമായ ഈ ദേശീയോദ്യാനത്തെ ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം
പെരിറ്റോ മൊറേനോ ദേശീയോദ്യാനം

**പെരിറ്റോ മൊറേനോ ദേശീയോദ്യാനം** ((Spanish: *Parque Nacional Perito Moreno*) അർജന്റീനയിലെ ഒരു ദേശീയോദ്യാനമാണ്. ചിലി അതിർത്തിയിലുള്ള സാന്താക്രൂസ് പ്രവിശ്യയുടെ പടിഞ്ഞാറൻ മേഖലയിലാണ് ഈ ദേശീയോദ്യാനം സ്ഥിതി ചെയ്യുന്നത്. സമുദ്രനിരപ്പിൽ നിന്നും 900 മീറ്റർ ഉയരത്തിൽ, മലകളും താഴ്വരകളും നിറഞ്ഞ ഈ ദേശീയോദ്യാനത്തിൻറെ ആകെ വിസ്തീർണ്ണം 126,830 ഹെക്ടറാണ്.

## ചരിത്രം
1937 ൽ രൂപീകരിക്കപ്പെട്ട ഈ ദേശീയോദ്യാനം അർജന്റീനയിലെ ഏറ്റവും പഴക്കം ചെന്ന ദേശീയോദ്യാനങ്ങളിലൊന്നാണ്. ഇതിൻറെ പേര് പര്യവേക്ഷകനായിരുന്ന ഫ്രാൻസിസ്കോ മോറെനോയുടെ ബഹുമാനാർത്ഥം നൽകപ്പെട്ടതാണ്.

## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
പ്രിഡെൽറ്റ ദേശീയോദ്യാനം

**പ്രിഡെൽറ്റ് ദേശീയോദ്യാനം** (Spanish: *Parque Nacional Predelta*) അർജൻറീനയിലെ ഒരു ദേശീയോദ്യാനമാണ്. എൻട്രേ റിയോസ് പ്രവിശ്യയുടെ തെക്കുപടിഞ്ഞാറായി, അർജൻറൈൻ മെസൊപ്പോട്ടേമിയയിലെ ഡയമണ്ടെയിൽനിന്ന് 6 കിലോമീറ്റർ തെക്കായി, അർജന്റീന മെസൊപ്പൊട്ടേമിയയിൽ പരാനാ നദീ ഡെൽറ്റയുടെ തുടക്കത്തിലാണിതു സ്ഥിതിചെയ്യുന്നത്. 1992 ജനുവരി 13 ന്‌ നിയമം 24.063 പ്രകാരം 24.58 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം പരാന ഡെൽറ്റ, ഐലന്റ്സ് ഇക്കോറെജിയോൺ എന്നിവയുടെ ഭാഗമായ പരാനയിലെ അപ്പർ ഡെൽറ്റയുടെ ഒരു മാതൃകയെയാണ് പരിരക്ഷിക്കുന്നത്.

## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
താൽ ഛാപ്പർ വന്യജീവി സങ്കേതം

**താൽ ഛാപ്പർ വന്യജീവിസങ്കേതം** രാജസ്ഥാനിലെ വടക്കൻ ജില്ലയായ ചുരുജില്ലയിലെ ശേഖാവതി പ്രവിശ്യയിൽ സ്ഥിതിചെയ്യുന്നു. ഇവിടം കൃഷ്ണമൃഗത്തിന്റെ പേരിലാണ് അറിയപ്പെടുന്നത്. അവകൂടാതെ അനേകതരം പക്ഷികളും ഇവിടെ അധിവസിക്കുന്നു. ജയ്പൂരിൽനിന്ന് 210 കിലോമീറ്റർ അകലെ ഗ്രേറ്റ് ഇന്ത്യൻ മരുഭൂമിയുടെ അറ്റത്ത് രത്നഗ്രാഹിൽനിന്നും സുജൻഗ്രാഹിലേക്കുള്ള റോഡരികിലാണ് ഈ വന്യജീവിസങ്കേതം സ്ഥിതിചെയ്യുന്നത്. ചുരുജില്ലയിലെ സുജൻഗ്രാഹ് തെഹ്സിലിലാണ് താൽ ഛാപ്പർ വന്യജീവിസങ്കേതം സ്ഥിതിചചെയ്യുന്നത്. നോഖ സുജൻഗ്രാഹ് സംസ്ഥാനപാതയിൽ ചുരുവിൽനിന്ന് 85 കിലോമീറ്ററും ബിക്കാനീറിൽ നിന്ന് 132 കിലോമീറ്ററും അകലെയാണ് ഈ വന്യജീവിസങ്കേതം. ഏറ്റവും അടുത്തുള്ള തീവണ്ടിനിലയം ഛാപ്പർ ആണ്. അടുത്തുള്ള വിമാനത്താവളം ജയ്പൂർ 215 കിലോമീറ്റർ അകലെയാണ്. 

കൃഷ്ണമൃഗങ്ങളുടെ പ്രധാന ആവാസകേന്ദ്രമാണ് താൽ ഛാപ്പർ.

Image:Herd of Bucks.jpeg|Blackbucks
File:Dicrurus macrocercus -Tal Chhapar Wildlife Sanctuary, Rajasthan, India -immature-8.jpg|Dicrurus macrocercus
File:Aquila rapax.jpg|Aquila rapax
File:Antilope cervicapra Tal Chhappr.jpg|Antilope cervicapra
File:Falco_chicquera.jpg|Falco chicquera
File:Ardeotis nigriceps -Rajasthan, India-6.jpg|Ardeotis nigriceps


## അവലംബങ്ങൾ

## പുറത്തേക്കുള്ള കണ്ണികൾ
* Churu district 
* Tal Chhapar on Rajasthan Tourism 
* Tal Chapar Wildlife on Flickr

വർഗ്ഗം:രാജസ്ഥാനിലെ വന്യജീവിസങ്കേതങ്ങൾ
ടാസാ ദേശീയോദ്യാനം

**ടാസാ ദേശീയോദ്യാനം** (Arabic:الحظيرة الوطنية تازة) അൾജീരിയയിലെ ചെറിയ ദേശീയോദ്യാനങ്ങളിലൊന്നാണ്. ടെൽ അറ്റ്ലസ് മലനിരകളിലെ ജിജേൽ പ്രവിശ്യയിൽ സ്ഥിതിചെയ്യുന്ന ഈ ഉദ്യാനത്തിൻറെ നാമകരണം ഇതിനടുത്തുള്ള ടാസ എന്ന പട്ടണത്തിൻറെ പേരിനെ ആസ്പദമാക്കിയാണ്. ഈ ദേശീയോദ്യാനത്തിൻറെ ആകെയുള്ള വിസ്തൃതി 3,807 ഹെക്ടർ (9,410 ഏക്കർ) ആണ്.  ഇതിൽ ഗ്വെറോച്ച് മാസിഫിലെ വനപ്രദേശത്തിന്റെ ഭാഗങ്ങളും ഉൾപ്പെടുന്നു.

ദേശീയോദ്യാനത്തിൻറെ താഴ്ന്ന ഭാഗങ്ങളിൽ വിരളമായി ശൈത്യം അനുഭവപ്പെടുന്നുണ്ടെങ്കിലും താരതമ്യേന ഇളംചൂടുള്ളതും വരണ്ടതുമായ കാലാവസ്ഥയാണ്. ശൈത്യകാലത്ത് കൊടുമുടികൾ മഞ്ഞ് മൂടിയ നിലയിലായിരിക്കും. ദേശീയോദ്യാനത്തിലെ വർഷപാതം 1,000 to 1,400 മില്ലീമീറ്റരായി (39 to 55 ഇഞ്ച്) വ്യത്യാസപ്പെട്ടിരിക്കുന്നു. വർഷത്തെ ശരാശരി താപനില 18 ° C (64 ° F) ആണ്.

## അവലംബം
.

വർഗ്ഗം:അൾജീറിയയിലെ ദേശീയോദ്യാനങ്ങൾ
താസിലി നാജേർ ദേശീയോദ്യാനം

**ടാസ്സിലി ൻ'അജ്ജെർ ദേശീയോദ്യാനം** (Berber: *Tasili n Ajjer*, Arabic: طاسيلي ناجر‎‎, English: *Plateau of the Rivers*) സഹാറ മരുഭൂമിയുടെ അൾജീരിയൻ സെക്ഷനിൽ, അതിവിശാലമായ ഒരു പീഠഭൂമിയിൽ നിലനിൽക്കുന്നതും തെക്കു-കിഴക്കൻ അൾജീരിയ, പടിഞ്ഞാറൻ ലിബിയ, വടക്കൻ നൈജർ എന്നിവിടങ്ങളെ വലയം ചെയ്തുകിടക്കുന്നതുമായ വൻതോതിൽ ദ്രവീകരണപ്രവണതയുള്ള ഒരു മണൽക്കൽ രൂപീകരണ പ്രദേശമാണ്. 300 ലധികം റോക്ക് ആർച്ചുകൾ, ദ്രവീകൃതമായ മണൽക്കല്ലുകൊണ്ടുള്ള തൂണുകൾ, കിഴുക്കാംതൂക്കായ പാറക്കെട്ടുകൾ, ഉപരിതലത്തിൽ ശാശ്വതമായി ജലം നില്ക്കുന്ന മലയിടുക്കുകൾ എന്നിവയെല്ലാമടങ്ങിയതാണ് ഈ പ്രദേശം.  ടാസ്സിലി ൻ'അജ്ജെർ ദേശീയോദ്യാനത്തിന് 72,000 ചതുരശ്ര കിലോമീറ്റർ (28,000 ചതുരശ്ര മൈൽ) വിസ്തീർണ്ണമുണ്ട്.

## അവലംബം

വർഗ്ഗം:അൾജീറിയയിലെ ദേശീയോദ്യാനങ്ങൾ
ച്രിയ ദേശീയോദ്യാനം

ച്രിയ ദേശീയോദ്യാനം **([[Arabic]]:الحديقة الوطنية الشريعة)**, അൾജീരിയയിലെ ഏറ്റവും ചെറിയ ദേശീയോദ്യാനങ്ങളിൽ ഒന്നാണ്. ബ്ലിഡ പ്രവിശ്യായിലാണ് ഇതു സ്ഥിതിചെയ്യുന്നത്. ദേശീയദ്യാത്തിനു സമീപമുള്ള ച്രിയ എന്ന ചെറുപട്ടണത്തിൻ പേരിനെ ആസ്പദമാക്കി നാമകരണം ചെയ്യപ്പെട്ടിരിക്കുന്നു. ബ്ലിഡീൻ അറ്റ്ലസ് (ടെൽ അറ്റ്ലസിൻറെ ഭാഗം) എന്നറിയപ്പെടുന്ന ഒരു പർവ്വതപ്രദേശത്താണ് ദേശീയോദ്യാനം സ്ഥിതിചെയ്യുന്നത്. ഇതിൽ ച്രിയ സ്കീ സ്റ്റേഷനും ഉൾപ്പെടുന്നു. ഗ്രോട്ടോ ഒാഫ് ചിഫ, ആഫ്രിക്കയിലെ സ്കീയിങ് സ്റ്റേഷനുകളിൽ സ്വാഭാവിക മഞ്ഞിൽ സ്കീയിംഗ് നടത്താൻ സാധിക്കുന്ന ഏതാനും ചില സ്കീയിംഗ് സ്റ്റേഷനുകളിലൊന്നാണ്.

വ്യത്യസ്തങ്ങളായ സസ്യജന്തു ജാലങ്ങളുടെ ആവാസകേന്ദ്രമാണ് ച്രിയ ദേശീയോദ്യാനം.

ഇതിലെ പുരാതന അറ്റ്ലസ് സെഡാർ വനങ്ങൾ വംശനാശ ഭീഷണി നേരിടുന്ന ബാർബറി മക്വാക്കെകളുടെ ആവാസമേഖലയാണ്. ബാർബറി മക്വാക്കെകളുടെ  (*Macaca sylvanus)* ഉപവിഭാഗങ്ങളിലുള്ള അംഗസംഖ്യയെ സംരക്ഷിക്കുന്ന അൾജീരിയയിലെ ഇത്തരത്തിലുള്ളഏതാനുംചില ആവാസ മേഖലകളിൽ ഒന്നാണ് ഈ ദേശീയ ഉദ്യാനം.

## അവലംബം

വർഗ്ഗം:അൾജീറിയയിലെ ദേശീയോദ്യാനങ്ങൾ
ക്വിക്കാമ ദേശീയോദ്യാനം

**ക്വക്കാമ ദേശീയോദ്യാനം** (Portuguese: Parque Nacional do Quiçama or Parque Nacional da Quissama), വടക്കുപടിഞ്ഞാറൻ അൻഗോലയിലെ ഒരു ദേശീയ ഉദ്യാനമാണ്. ഇത് കിസാമ ദേശീയദ്യാനം എന്ന പേരിലും അറിയപ്പെടുന്നുണ്ട്. അങ്കോളയിലാകെ പ്രവർത്തിലുള്ള ഏക ദേശീയോദ്യാനം ഇതു മാത്രമാണ്. അംഗോളൻ ആഭ്യന്തര യുദ്ധത്തിന്റെ ഫലമായി മറ്റു ദേശീയോദ്യാനങ്ങൾ ജീർണ്ണാവസ്ഥയിലായിരുന്നു.

അംഗോളൻ തലസ്ഥാനമായ ലുവാണ്ടയിൽ നിന്ന് ഏകദേശം 70 കിലോമീറ്റർ അകലെയാണ് ഈ ദേശീയോദ്യാനം സ്ഥിതി ചെയ്യുന്നത്. ദേശീയോദ്യാനം, 3 ദശലക്ഷം ഏക്കറിലധികം (12,000 ചതുരശ്ര കിലോമീറ്റർ) വിസ്തൃതിയിൽ പരന്നുകിടക്കുന്നു. താരതമ്യപ്പെടുത്തിയാല് ഇതിന് ഐക്യനാടുകളിലെ സംസ്ഥാനമായ റോഡ് ഐലൻഡിൻറെ രണ്ടിരട്ടി വലിപ്പമുണ്ട്.

## അവലംബം

വർഗ്ഗം:അംഗോളയിലെ ദേശീയോദ്യാനങ്ങൾ
കാമീയ ദേശീയോദ്യാനം

**കാമീയ ദേശീയോദ്യാനം**, അംഗോളയിലെ മൊക്സിക്കോ പ്രവിശ്യയിൽ സമുദ്രനിരപ്പിൽ നിന്നും 1100 മീറ്റർ ഉയരത്തിൽ സ്ഥിതി ചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനത്തിനു സമീപസ്ഥമായ മുനിസിപ്പാലിറ്റിയായ കാമീയയുടെ പേരാണ് ദേശീയോദ്യാനം പങ്കുവയ്ക്കുന്നത്. കമേസിയ-ലുക്കാനോ റോഡാണ് പാർക്കിന്റെ വടക്കൻ അതിർത്തി. ചിഫുമാഗാ നദി കിഴക്കെ അതിർത്തിയുടെ തെക്ക് ഭാഗവും, ലുമേഗ, ല്യൂണ എന്നീ നദികൾ തെക്ക്-പടിഞ്ഞാറൻ അതിർത്തികളായും വരുന്നു.

ദേശീയോദ്യാനത്തിലെ ഭൂരിഭാഗം പ്രദേശങ്ങളും സാംബസി നദീതടത്തിൻറെ ഭാഗമായ കാലാവസ്ഥാനുസൃതമായി വെള്ളപ്പൊക്കമുണ്ടാകുന്ന സമതലങ്ങളാണ്. 

പാർക്കിൻറെ ഭൂരിഭാഗം പ്രദേശത്തുകൂടിയും ചിപ്മുകി നദിയിൽ ഒഴുകുന്നതോടൊപ്പം, സാംബസി നദീതടത്തിന്റെ ഭാഗമാണ്  വ്യാപിച്ചുകിടക്കുന്ന സമതലങ്ങൾ. ദേശീയോദ്യാനത്തിൻറെ വടക്കൻ പകുതിയിലൂടെ ചിഫുമാഗെ നദി ഒഴുകുന്നു. പടിഞ്ഞാറൻ സാംബിയയിലെ സാംബെസി നദീതടത്തിലേതിനു സമാനമായ മിയോമ്പോ മരക്കാടുകളും ഇവിടെയുണ്ട്. അങ്കോളയിൽ മറ്റെവിടെയെങ്കിലും സംഭവിക്കാത്ത പ്രകൃതിയുടെ ഒരു മാതൃകയാണ് ഈ ദേശീയോദ്യാനം. 

രണ്ട് തടാകങ്ങൾ, ലാഗോ കാമീയ, ലാഗോ ഡിലോലോ (അൻഗോലയിലെ ഏറ്റവും വലിയ തടാകം) എന്നിവ ദേശീയോദ്യാനത്തിൻറെ അതിർത്തിക്ക് പുറത്തായിട്ടാണ് നിലനിൽക്കുന്നത്. ജലപക്ഷികളിലുള്ള സമ്പുഷ്ടമായ പുഷ്പങ്ങളും ചതുപ്പുനിലങ്ങളും ഇവിടെയുണ്ട്. ഇവ രണ്ടും പുൾക്കാടുകൾ നിറഞ്ഞ ചതുപ്പുകൾ ഉൾപ്പെടുന്നതും ജലപ്പക്ഷികളുടെ ആവാസ കേന്ദ്രങ്ങളുമാണ്.

## അവലംബം

വർഗ്ഗം:അംഗോളയിലെ ദേശീയോദ്യാനങ്ങൾ
വാസാ ദേശീയോദ്യാനം

**വാസാ ദേശീയോദ്യാനം** (ഫ്രഞ്ച്: *Parc National de Waza*), കാമറൂണിലെ ഫാർ നോർത്ത് മേഖലയിലെ ലാഗോനെ-എറ്റ്-ചാരി എന്ന ഡിപ്പാർട്ടുമെൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1934 ൽ ഒരു വേട്ടയാടൽ റിസർവ്വായി സ്ഥാപിക്കപ്പെട്ട ഈ ദേശീയോദ്യാനത്തിൻറെ ആകെ വിസ്തൃതി 1,700 ചതുരശ്ര കിലോമീറ്റർ (660 ചതുരശ്ര മൈൽ) ആണ്. 1968 ൽ വാസാ ദേശീയോദ്യാനമെന്ന പദവി നേടുകയും 1979 ൽ യുനെസ്കോയുടെ ജൈവ സംരക്ഷണ മേഖലയായി മാറുകയും ചെയ്തു.

## അവലംബം

വർഗ്ഗം:കാമറൂണിലെ ദേശീയോദ്യാനങ്ങൾ
എൻ.കെ. ഐ. ദേശീയോദ്യാനം

**എൻ.കെ. ഐ. ദേശീയോദ്യാനം**, തെക്കുകിഴക്കൻ കാമറൂണിലെ കിഴക്കൻ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനത്തിന് ഏറ്റവും അടുത്തുള്ള നഗരങ്ങൾ യോക്കാഡൂമ, മോളോണ്ടൌ, ലോമീ എന്നിവയാണ്. അതിനപ്പുറം ഉൾനാടൻ മേഖലയാണ്. ഈ ദേശീയോദ്യാനത്തിൻറെ അനതിവിദൂരമായ നിലനിൽപ്പുകാരണം "the last true wilderness" എന്നു വിളിക്കപ്പെടുന്നു. 

വലിയൊരു വൈവിധ്യമാർന്ന ജൈവവ്യവസ്ഥയുള്ള ഇവിടെ 265 ഇനം പക്ഷി വർഗ്ഗങ്ങളെ കണ്ടുവരുന്നു. മറ്റേത് ആഫ്രിക്കൻ രാജ്യങ്ങളിലേതിനേക്കാൾ കൂടുതലായി കാട്ടാനകൾ ഇവിടെ കാണപ്പെടുന്നു. അയൽ ദേശീയോദ്യാനമായ ബൌംബ ബെക്ക് ദേശീയോദ്യാനവുമായി ചേർന്ന് ഏകദേശം ചതുരശ്ര കിലോമീറ്ററിന് 2.5 എന്ന അനുപാതത്തിലാണ് ഇവിടെ കാട്ടാനകളുള്ളത്. 1980-കളിലെ സാമ്പത്തിക മാന്ദ്യകാലത്ത് ഈ മൃഗങ്ങൾ അനിയന്ത്രിമായി വേട്ടയാടലിന് ഇരയായിത്തീർന്നിരുന്നു. തദ്ദേശീയരായ ജനങ്ങളും സാമ്പത്തിക നേട്ടത്തിനായി വേട്ടക്കാരുടെ പ്രലോഭനങ്ങളിലകപ്പെട്ട് കള്ളവേട്ടക്കാരുടെ പാത പിന്തുടരുന്നു.

## അവലംബം

വർഗ്ഗം:കാമറൂണിലെ ദേശീയോദ്യാനങ്ങൾ
ക്രൂംബിറ്റ് ടോപ്പ്സ് ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ്ലാന്റിലെ ഒരു ദേശീയോദ്യാനമാണ് **ക്രൂംബിറ്റ് ടോപ്പ്സ് ദേശീയോദ്യാനം**. മോണ്ടോയ്ക്കും കല്ലിയോപ്പിനും ഇടയിലായി ബോയ്ൻ വാലിയിലാണ് ഈ ദേശീയോദ്യാനം സ്ഥിതിചെയ്യുന്നത്. ബ്രിസ്ബേനിൽ നിന്നും വടക്കു-പടിഞ്ഞാറായി 399 കിലോമീറ്റർ അകലെയാണിതിന്റെ സ്ഥാനം. ഈ ദേശീയോദ്യാനം കാനിയ ഗോർജ് ദേശീയോദ്യാനത്തിൽ നിന്നും ഏകദേശം 25 കിലോമീറ്റർ അകലെയുമാണ്.

പക്ഷിനിരീക്ഷണം, ഓഫ്-റോഡ് റൈഡിങ്, ബുഷ് വോക്കിംഗ് എന്നിവ ഈ ദേശീയോദ്യാനത്തിൽ നടത്തുന്ന വിനോദപരിപാടികളിൽ ഉൾപ്പെടുന്നു.  കാമ്പിങ് ഇവിടെ അനുവദനീയമാണ്.

## അവാലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ലോബെകെ ദേശീയോദ്യാനം

**ലോബെകെ ദേശീയോദ്യാനം** (alternate: Lake Lobake National Park) കിഴക്കൻ പ്രവിശ്യയിലെ മൊളൂണ്ടൌ അരോണ്ടിസ്സ്‍മെൻറിനുള്ളിലുള്ള തെക്കു കിഴക്കൻ കാമറൂണിലെ ഒരു ദേശീയ ഉദ്യാനമാണ്.  കോംഗോ തടത്തിൽ സ്ഥിതിചെയ്യുന്ന ഈ ദേശീയോദ്യാനത്തിനു കിഴക്കായി, മദ്ധ്യ ആഫ്രിക്കൻ റിപ്പബ്ലിക്കുമായും റിപ്പബ്ലിക് ഓഫ് കോംഗോയുമായുമുള്ള കാമറൂണിൻറെ അന്താരാഷ്ട്ര അതിർത്തിയായി സാങ്ഘ നദി നിലനിൽക്കുന്നു.  സെൻട്രൽ ആഫ്രിക്കൻ റിപ്പബ്ലിക്കിലേയും കോംഗോയിലേയും മറ്റു രണ്ടു റിസർവ്വുകൾക്കു സമീപത്തായിട്ടാണ് ഇതു സ്ഥിതിചെയ്യുന്നത്. വടക്കുപടിഞ്ഞാറൻ ഭാഗത്ത് ബൌമ്പാ ബെക്ക് ദേശീയോദ്യാനവും മറ്റൊന്ന് കാമറൂണിന്റെ കിഴക്കൻ പ്രവിശ്യയിലേതുമാണ്.

## അവലംബം

വർഗ്ഗം:കാമറൂണിലെ ദേശീയോദ്യാനങ്ങൾ
ലേക്ക് ബൈൻഡിഗോളി ദേശീയോദ്യാനം

**ലേക്ക് ബൈൻഡിഗോളി ദേശീയോദ്യാനം** ആസ്ത്രേലിയയിലെ സൗത്ത് വെസ്റ്റ് ക്യുൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഡൈനവോർ, ഷയർ ഓഫ് ബുള്ളോ എന്നിവടങ്ങളിലായാണ് ഈ ദേശീയോദ്യാനത്തിന്റെ സ്ഥാനം. ബ്രിസ്ബേനിൽ നിന്നും പടിഞ്ഞാറായി 871 കിലോമീറ്ററും താർഗൊമിൻഡായിൽ നിന്നും 40 കിലോമീറ്ററും അകലെയാണീ ദേശീയോദ്യാനം. അപൂർവ്വമായ സസ്യമായ അക്കേഷ്യ അമോഫിലയെ സംരക്ഷിക്കാനായി സ്ഥാപിതമായ മുൾഗാ ലാന്റ്സ് ജൈവമേഖലയിലാണ് ഈ ദേശീയോദ്യാനം.  ഇവിടെ മൂന്ന് തടാകങ്ങളുണ്ട്; രണ്ടെണ്ണം ഉപ്പുവെള്ളം നിറഞ്ഞതും ഒന്ന് ശുദ്ധജലമുള്ളതും 

## അവലംബം
ലാമ ലാമ ദേശീയോദ്യാനം

ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിലെ കേപ്പ് യോർക്ക് ഉപദ്വീപിൽ സ്ഥിതിചെയ്യുന്ന ദേശീയോദ്യാനമാണ് **ലാമ ലാമ ദേശീയോദ്യാനം**. ഈ ദേശീയോദ്യാനത്തിന്റെ തെക്കൻ അതിർത്തി നിർണ്ണയിക്കുന്നത് ആനി നദിയാണ്. 

പരമ്പരാഗതമായി ഭൂമിയുടെ അവകാശികളും ക്യൂൻസ്ലാന്റിലെ സർക്കാറും സംയുക്തമായി പരിപാലിക്കുന്ന ക്യുൻസ്ലാന്റിലെ ആദ്യത്തെ ദേശീയോദ്യാനമാണ് ലാമ ലാമ ദേശീയോദ്യാനം. 2008 ജൂലൈ 10 നാണ് കോയനിൽ വെച്ച് ഒരു പുതിയ ദേശീയോദ്യാനത്തിന്റെ പിറവിയെക്കുറിക്കുന്നതിനായി കരാറിൽ ഒപ്പുവെയ്ക്കുന്ന ചടങ്ങു നടന്നത്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ലിറ്റാബെല്ല ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ്ലാന്റിലുള്ള ഒരു ദേശീയോദ്യാനമാണ് **ലിറ്റാബെല്ല ദേശീയോദ്യാനം**. ബ്രിസ്ബേനിൽ നിന്നും വടക്കായി 336 കിലോമീറ്റർ അകലെയാണിത്. 

ബാഫിൾ അരുവിയുടേയും കോലൻ നദിയുടേയും ജലസംഭരണപ്രദേശങ്ങൾക്കുള്ളിലുള്ള പലൂസ്റ്റ്രിയൻ ചതുപ്പുനിലങ്ങളെയാണ് ഈ ദേശീയോദ്യാനം സംരക്ഷിക്കുന്നത്.  അപൂർവ്വവമോ വംശനാശഭീഷണി നേരിടുന്നതോ ആയ മൂന്ന് ജന്തു സ്പീഷീസുകളേയും ഒരു സസ്യസ്പീഷീസിനേയും ഈ ദേശീയോദ്യാനത്തിൽ കണ്ടെത്തിയിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
തിയോഡോർ റൂസ്‌വെൽറ്റ് ദേശീയോദ്യാനം

അമേരിക്കയിലെ വടക്കൻ ഡക്കോട്ട സംസ്ഥാനത്തിലുള്ള, വേർപെട്ട് കിടക്കുന്ന മൂന്ന് ഭൂവിഭാഗങ്ങൾ ചേർത്ത് രൂപീകരിച്ച ഒരു ദേശീയോദ്യാനമാണ് **തിയോഡോർ റൂസ്‌വെൽറ്റ് ദേശീയോദ്യാനം** (ഇംഗ്ലീഷ്: **Theodore Roosevelt National Park**). അമേരിക്കൻ പ്രസിഡന്റായിരുന്ന തിയോഡോർ റൂസ്‌വെൽറ്റ്റിന്റെ സ്മരണാർത്ഥമാണ് ദേശീയോദ്യാനത്തിന് ഈ പേര് നൽകിയിരിക്കുന്നത്.

 ആണ് ദേശീയോദ്യാനത്തിന്റെ ഭൂവിസ്തൃതി. മൂന്ന് ഭൂവിഭാഗങ്ങളിലായി ഇത് വ്യാപിച്ചിരിക്കുന്നു: വടക്കൻ ഘടകം, തെക്കൻ ഘടകം,  എൽഖോൺ റാഞ്ച് ഘടകം എന്നിവയാണവ. ഇതിൽ ഏറ്റവും വലുത് തെക്കൻ പ്രദേശമാണ്. ചെറുത് വടക്കൻ ഘടകവും. ലിറ്റിൽ മിസൗറി നദി ഈ മൂന്ന് ഭൂപ്രദേശങ്ങളേയും ബന്ധിപ്പിച്ചുകൊണ്ട് ഒഴുകുന്നു. 2016-ൽ ഏകദേശം 753,880 ആളുകളാണ് ഈ ദേശീയോദ്യാനം സന്ദർശിച്ചത്.

## ചിത്രശാല

പ്രമാണം:Wild Horses In Theodore Roosevelt National Park.jpg|ഫെറൽ കുതിരകൾ
പ്രമാണം:Theodore-Roosevelt National Park winter.jpg|ബാഡ്ലാൻഡുകൾ
പ്രമാണം:Wild horses at Theodore Roosevelt NP.jpg|ദേശീയോദ്യാനത്തിൽനിന്നുള്ള ഒരു ദൃശ്യം
പ്രമാണം:Theodore Roosevelt National Park - Scenic Loop Overlook.jpg|ദേശീയോദ്യാനത്തിൽനിന്നുള്ള ഒരു ദൃശ്യം


## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
മലാൻ ദേശീയോദ്യാനം

**മലാൻ ദേശീയോദ്യാനം** എന്നത് ആസ്ത്രേലിയയിലെ ഫാർ നോർത്ത് ക്യൂൻസ്ലാന്റിലെ ടേബിൾ ലാന്റ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ്. പ്രാധാന്യമുള്ള സസ്യ-ജന്തുജാലങ്ങളെ സംരക്ഷിക്കാനായാണ് ഈ ദേശീയോദ്യാനം സ്ഥാപിതമായത്. ഈ മേഖലകൾ മുൻപ് അറിയപ്പെട്ടിരുന്നത് ഡിറാൻ സ്റ്റേറ്റ് ഫോറ്സ്റ്റ് എന്നായിരുന്നു. ഈ ദേശീയോദ്യാനം ടുലി ഗോർജ് ദേശിയോദ്യാനത്തിനും മൗണ്ട് ഫിഷർ ഫോറസ്റ്റ് റിസർവ്വിനും സമീപത്തായാണ് സ്ഥിതിചെയ്യുന്നത്. 

ഫിഷർ പർവ്വതം ഈ ദേശീയോദ്യാനത്തിനുള്ളിലാണുള്ളത്. ഇത് ക്യൂൻസ്ലാന്റിലെ ഏറ്റവും ഉഅയരം കൂടിയ മൂന്നാമത്തെ പർവ്വതവും വടക്കൻ ആസ്ത്രേലിയയിലെ ഏറ്റവും ഉയരമുള്ള അഗ്നിപർവ്വതവുമാണ്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കുറിമീൻ ബീച്ച് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **കുറിമീൻ ബീച്ച് ദേശീയോദ്യാനം**. ബ്രിസ്ബെനിൽ നിന്നും വടക്കു-പടിഞ്ഞാറായി 1,295 കിലോമീറ്റർ അകലെയാണിത്. താഴ്ന്നപ്രദേശത്തെ ഉഷ്ണമേഖലാമഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്സിന്റെ ഭാഗമായ ഈ ദേശീയോദ്യാനത്തിന്റെ പ്രധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കുറാന്റ ദേശീയോദ്യാനം

ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **കുറാന്റ ദേശീയോദ്യാനം**. ഈ മേഖലയിലെ അനേകം ദേശീയോദ്യാനങ്ങളെപ്പോലെ ഇതും ലോക പൈതൃകസ്ഥലമായ വെറ്റ് ട്രോപ്പിക്സിന്റെ ഭാഗമാണ്. 

വംശനാശം നേരിടുന്ന സൗത്തേൺ കസോവറ, അപൂർവ്വമായ ലുംഹോൾട്ട്സ് ട്രീ കംഗാരു, വിക്റ്റോറിയാസ് റിഫിൾബേഡ് എന്നിവയുടെ ആവാസവ്യവസ്ഥയാണ് കുറാന്റ ദേശീയോദ്യാനം.  മൈർട്ടിൽ റസ്റ്റ് എന്ന ഫംഗസ് മൂലമുണ്ടാകുന്ന രോഗം ഈ ദേശീയോദ്യാനത്തിൽ കണ്ടെത്തിയിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
അമേരിക്കൻ സമോവ ദേശീയോദ്യാനം

അമേരിക്കൻ ഐക്യനാടുകളുടെ അധീനതയിലുള്ള പ്രദേശമായ അമേരിക്കൻ സമോവയിൽ സ്ഥിതിചെയ്യുന്ന ഒരു ദേശീയോദ്യാനമാണ് **അമേരിക്കൻ സമോവ ദേശീയോദ്യാനം** (ഇംഗ്ലീഷ്: **National Park of American Samoa**). ടൂടൂഈല, ഒഫു,  തൌ എന്നീ മൂന്നു ദ്വീപുകളിലായാണ് ഇത് സ്ഥിതിചെയ്യുന്നത്. പവിഴപ്പുറ്റുകൾ, ഉഷ്ണമേഖലാ മഴക്കാടുകൾ, കടൽത്തീരങ്ങൾ എന്നിവ ഈ ദേശീയോദ്യാനത്തിന്റെ ഭാഗമാണ്. ദേശീയോദ്യാനത്തിന്റെ മൊത്തം വിസ്തൃതിയായ  -ഇൽ,  കരയും  സമുദ്രവും പവിഴപ്പുറ്റുകളുമാണ്.  അമേരിക്കൻ നാഷണൽ പാർക് സർവീസിന്റെ പരിധിയില്പെടുന്ന ഭൂമധ്യരേഖയ്ക്ക് തെക്കുള്ള ഒരേയൊരു ദേശീയോദ്യാനം ഇതാണ്.

## ചിത്രശാല

പ്രമാണം:Ofu Beach NPS.jpg|ഒഫു കടൽത്തീരം
പ്രമാണം:Pola Islands Tutuila NPS.jpg|പോള ദ്വീപുകൾ
പ്രമാണം:AmSamoa Ofu 160.JPG|ഒഫു ദ്വീപ്
പ്രമാണം:Tau Cliffs.jpg|റ്റൌ മുനമ്പ്


## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
മറിയാല ദേശീയോദ്യാനം

**മറിയാല ദേശീയോദ്യാനം** എന്നത് ആസ്ത്രേലിയയിലെ സൗത്ത് വെസ്റ്റ് ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ്. ബ്രിസ്ബേനിൽ നിന്നും പടിഞ്ഞാറായി 810 കിലോമീറ്റർ അകലെയാണ് ഈ ദേശീയൊദ്യാനത്തിന്റെ സ്ഥാനം. മുൾഗാ ലാന്റ്സ് ജൈവമേഖലയ്ക്കും ഷയർ ഓഫ് ക്വിൽപ്പി പ്രാദേശികഭരണമേഖലയിലയ്ക്കുമിടയിലായാണ്.  ബുല്ലൂ, പാറോ, വറേഗോ എന്നീ നദികളുടെ ജലസംഭരണമേഖലകൾ ദേശീയോദ്യാനത്തിനുള്ളിലുണ്ട്.  ഈ ദേശീയോദ്യാനം 269.2 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു. 

## ഇതും കാണുക
* Protected areas of Queensland

## അവലംബം
മസെപ്പ ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ് **മസെപ്പ ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 821 കിലോമീറ്ററും ക്ലെർമോണ്ടിൽ നിന്നും വടക്കു-പടിഞ്ഞാറായി 75 കിലോമീറ്ററും അകലെയാണ് ഈ ദേശീയോദ്യാനം. ഈ ദേശീയോദ്യാനത്തിൽ കാണപ്പെടുന്ന പ്രധാനപ്പെട്ട സസ്യം ഗിഡ്ജീ കുറ്റിച്ചെടിയാണ്. ഇതിനോടൊപ്പം ബ്രിഗാലോ കുറ്റിച്ചെടിയും തുറന്ന യൂക്കാലിപ്റ്റസ് കാടുകളുമുണ്ട്. 

ഒരിക്കൽ പണം നൽകി അനുവാദം വാങ്ങിക്കഴിഞ്ഞാൽ ബുഷ് കാമ്പിങ് നടത്താം.  ഇവിടെ നടപ്പാതകളില്ല.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മിനർവ ഹിൽസ് ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **മിനർവ ഹിൽസ് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 626 കിലോമിറ്റർ അകലെയാണിതിന്റെ സ്ഥാനം. അഗ്നിപർവ്വതങ്ങൾ, മലയിടുക്കുകൾ, ചെങ്കുത്തായ മലഞ്ചരിവുകൾ, വിജനമായ വനപ്രദേശങ്ങൽ, വരണ്ട മഴക്കാടുകൾ എന്നിവയുള്ള ഈ ദേശിയോദ്യാനത്തിന്റെ ആകർഷണം പരുക്കനായ ഭൂപ്രകൃതിയാണ്. 

ഈ ദേശീയോദ്യാനത്തിൽ നിരീക്ഷണം നടത്താനുള്ള 4 സ്ഥലങ്ങളും സന്ദർശകർക്കായുള്ള പിക്നിക് മേഖലയുമുണ്ട്. ഇവിടെ കാമ്പിങ് അനുവദനീയമല്ല. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മോർസ്ബി റേഞ്ച് ദേശീയോദ്യാനം

ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **മോർസ്ബി റേഞ്ച് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 1,314 കിലോമീറ്റർ അകലെയാണിത്. താഴ്ന്നപ്രദേശങ്ങളിലെ ഉഷ്ണമേഖലാമഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്സിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

ഈ ദേശീയോദ്യാനത്തിൽ കണ്ടെത്തിയ അപൂർവ്വവും വംശനാശഭീഷണി നേരിടുന്നതുമായ ഏകസ്പീഷീസ് സ്പെക്റ്റാക്കിൾഡ് ഫ്ലയിംഗ് ഫോക്സ് ആണ്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മൗണ്ട് ബാർനി ദേശീയോദ്യാനം

**മൗണ്ട് ബാർനി ദേശീയോദ്യാനം** ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ്. ബ്രിസ്ബേനിൽ നിന്നും തെക്കു-പടിഞ്ഞാറായി 90 കിലോമീറ്റർ അകലെയാണിത്. സമീപത്തുണ്ടായിരുന്ന മൗണ്ട് ലിൻഡെസേ ദേശീയോദ്യാനത്തെ 1980 ഈ ദേശീയോദ്യാനത്തോടു കൂട്ടിച്ചേർത്തു. വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ സീനിക് റിമ്മിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 
 
## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മൗണ്ട് ബിൻഗ ദേശീയോദ്യാനം

**മൗണ്ട് ബിൻഗ ദേശീയോദ്യാനം** ഓസ്ട്രേലിയയിലെ സൗത്തേൺ ക്യൂൻസ്ലാന്റിലെ ഡാർലിങ് ഡൗൺസിലെ റ്റൂവൂംബ മേഖലയിൽ സ്ഥിതിചെയ്യുന്ന ദേശീയോദ്യാനമാണ്. ബ്രിസ്ബേൻ നദിയുടെ പോഷകനദിയായ എമു അരുവിയുടെ ജലസംഭരണമേഖലയ്ക്കുള്ളിലാണ് ഈ ദേശീയോദ്യാനത്തിന്റെ സ്ഥാനം. ഈ മേഖല സൈത്ത് ഐസ്റ്റ് ക്യൂൻസ്ലാന്റ് ജൈവമണ്ഡലത്തിന്റെ ഭാഗമാണ്. 

ഈ മേഖലയുടെ പ്രകൃതിയേയും മനോഹരമായ പ്രകൃതിദൃശ്യങ്ങളേയും സംരക്ഷിക്കാനാണ് 2006ൽ ഈ ദേശീയോദ്യാനം ആരംഭിച്ചത്. 

## സൗകര്യങ്ങൾ
ഇവിടെ സന്ദർശകർക്ക് യാതൊരു സൗകര്യവുമില്ല. 

## അവലംബം
മൗണ്ട് കൊളോസിയം ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **മൗണ്ട് കൊളോസിയം ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 370 കിലോമീറ്ററും  മിറിയം വേൽ പട്ടണത്തിൽ നിന്നും വടക്കായി ഏകദേശം 6 കിലോമീറ്ററു മകലെയാണ് ഈ ദേശീയോദ്യാനം.

കൊളോസിയം പർവതം ഒരു വോൾക്കാനിക് ഡോം ആണ്.  ഇവിടുത്തെ പ്രധാന ആകർഷണമാണിത്. 470 മീറ്റർ ഉയരമുണ്ടിതിന്.  

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മൗണ്ട് ലൂയിസ് ദേശീയോദ്യാനം

ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിലെ ഷയർ ഓഫ് മറീബയിലും ഡഗ്ലസ് ഷയറിലുമായി സ്ഥിതിചെയ്യുന്ന ദേശീയോദ്യാനമാണ് **മൗണ്ട് ലൂയിസ് ദേശീയോദ്യാനം**. എയ്നാലേ അപ്പ്ലാന്റ്സ് ജൈവമണ്ഡലത്തിലെ വെറ്റ്ട്രോപ്പിക്സ് ഓഫ് ക്യൂൻസ്ലാന്റിന്റെ ഭാഗമാണിത്. 

മൗണ്ട് ലൂയിസ് ഫോറസ്റ്റ് റിസർവ്വും റൈഫിൾമീഡ് ഫോരസ്റ്റ് റിസർവ്വും കൂട്ടിച്ചേർത്ത് 2009 ലാണ് ഈ ദേശീയോദ്യാനം രൂപം കൊണ്ടത്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
നാർകൂല ദേശീയോദ്യാനം

ഓസ്ട്രേലിയയിലെ സൗത്ത് വെസ്റ്റ് ക്യൂൻസ്ലാന്റിലെ ഷയർ ഓഫ് ബല്ലോണിലെ ബൊള്ളൊനിൽ സ്ഥിതിചെയ്യുന്ന ദേശീയോദ്യാനമാണ് **നാർകൂല ദേശീയോദ്യാനം**. പ്രാധാന്യമുള്ള സ്പീഷീസുകളേയും വ്യത്യസ്തങ്ങളായ സസ്യജാലങ്ങളേയും സംരക്ഷിക്കാൻ 2010 മാർച്ച് 26 നാണ് ഇത് സ്ഥാപിതമായത്.   മുൾഗാലാന്റ്സ് ജൈവമേഖലയിൽ 11,799 ഹെക്റ്റർ പ്രദേശത്തായി ഇത് വ്യാപിച്ചുകിടക്കുന്നു. 2,249 ഹെക്റ്റർ പ്രദേശം വീണ്ടെടുക്കാനായുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
നൂസ ദേശീയോദ്യാനം

**നൂസ ദേശീയോദ്യാനം**എന്നത് ഓസ്ട്രേലിയയിലെ ക്യൂൻസ് ലാന്റിലെ ഒരു ദേശീയോദ്യാനമാണ്. ബ്രിസ്ബേനു വടക്കായി 121 കിലോമീറ്റർ അകലെയാണ് ഈ ദേശീയോദ്യാനം. പസഫിക് സമുദ്രത്തിനും നഗരവികസനം നടക്കുന്ന സൺഷൈൻ സമുദ്രതീരത്തിന്റെ വടക്കൻ മേഖലയ്ക്കുമിടയിലാണ് ഇതിന്റെ സ്ഥാനം. നൂസാ ഹെഡ്സിനു സമീപത്തായി  സ്ഥിതിചെയ്യുന്ന ഈ ദേശീയോദ്യാനം തെക്കു ഭാഗത്ത് വെയ്ബാ തടാകം മുതൽ കൂലം മുതൽ വ്യാപിച്ചുകിടക്കുന്നു.  

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
നുഗ നുഗ ദേശീയോദ്യാനം

**നുഗ നുഗ ദേശീയോദ്യാനം** ആസ്ത്രേലിയയിലെ ക്യൂൻസ് ലാന്റിലെ ഒരു ദേശീയോദ്യാനമാണ്. ബ്രിസ്ബേനിൽ നിന്നും 515 കിലൊമീറ്റർ വടക്കു-പടിഞ്ഞാറായാണ് ഈ ദേശീയോദ്യാനം. ബ്രിഗാലോ ബെൽറ്റ് ജൈവമേഖലയിലെ കോമെറ്റ് നദിയുടെ ജലസംഭരണമേഖലയിലുള്ള നുഗ നുഗ തടാകത്തിന് സമീപത്തായാണ് ഈ ദേശീയോദ്യാനത്തിന്റെ സ്ഥാനം. 

ഈ ദേശീയോദ്യാനത്തിൽ ലകൂസ്റ്റ്രൈൻ ചതുപ്പുനിലങ്ങളും നദിയോടടുത്തുള്ള ചതുപ്പുനിലങ്ങളും ഉൾപ്പെടുന്നു. 

ഈ ദേശീയോദ്യാനത്തിൽ നിന്നും അപൂർവ്വവും, വംശനാശഭീഷണി നേരിടുന്നതുമായ ഉരഗസ്പീഷീസായ ഡെനിസോണിയ മകുലാറ്റയെ തിരിച്ചറിഞ്ഞിട്ടുണ്ട്. 

## അവലംബം
പാല്യൂമ റേഞ്ച് ദേശീയോദ്യാനം

ഓസ്ട്രേലിയയിലെ നോർത്ത് ക്യൂൻസ് ലാന്റിൽ, ഇൻഗാമിനും ടൗൺസ്വില്ലെയ്ക്കും ഇടയിലായി സ്ഥിതിചെയ്യുന്ന ദേശീയോദ്യാനമാണ് **പാല്യൂമ റേഞ്ച് ദേശീയോദ്യാനം**. ബ്രിസ്ബേനിൽ വടക്കായി 1188 കിലോമീറ്റർ അകലെയാണിത്. ഈ ദേശീയോദ്യാനത്തിൽ ജോറമ വെള്ളച്ചാട്ടം, ക്രിസ്റ്റൽ അരുവി, പല്യൂമ തടാകം എന്നിവ ഉൾപ്പെടുന്നു. ഇവയിൽ അധികവും പല്യൂമയിലെ പ്രധാനപ്പെട്ട പക്ഷിസങ്കേതത്തിൽ ഉൾപ്പെടുന്നു. അനേകം സ്പീഷീസുകളുടെ വാസസ്ഥലമായതിനാലും വംശനാശഭീഷണി നേരിടുന്ന ഒരു കൂട്ടം  സൗത്തേൺ കസോവറികൾ ഉള്ളതിനാലും ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 
  
## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
പീക്ക് റേഞ്ച് ദേശീയോദ്യാനം

ഓസ്ട്രേലിയയിലെ സെൻട്രൽ ക്യൂൻസ് ലാന്റിലുള്ള ഒരു ദേശീയോദ്യാനമാണ് **പീക്ക് റേഞ്ച് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 760 കിലോമീറ്റർ അകലെയുള്ള  ഈ ദേശീയോദ്യാനം ബ്രിഗാലോ ബെൽറ്റ് ജൈവമേഖലയിലാണ് സ്ഥിതിചെയ്യുന്നത്. 

അപൂർവ്വമോ വംശനാശഭീഷണി നേരിടുന്നതോ ആയ രണ്ട് സസ്യസ്പീഷീസുകളേയും രണ്ട് ജന്തുസ്പീഷീസുകളേയും ഈ ദേശീയോദ്യാനത്തിൽ നിന്നും കണ്ടെത്തിയിട്ടുണ്ട്. ട്രയോൺസിനിയ പാറ്റസ്, ഡൈകാന്തിയം ക്വീൻസ്ലാൻഡികം, കൊവാല, ജിയോഫാപ്സ് സ്ക്രിപ്റ്റ സ്ക്രിപ്റ്റ എന്നിവയാണവ. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
പൈപ്പർ ഐലന്റ്സ് ദേശീയോദ്യാനം

ഓസ്ട്രേലിയയിലെ ഫാർ നോർത്ത് ക്യൂൻസ് ലാന്റിലുള്ള ഒരു ദേശീയോദ്യാനമാണ് **പൈപ്പർ ഐലന്റ്സ് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 1977 കിലോമീറ്റർ അകലെയാണ് സ്ഥിതിചെയ്യുന്നത്. കേപ്പ് ഗ്രെൻ വില്ലെയ്ക്കും ഫെയർ കേപ്പിനും ഇടയിലായി ടെമ്പിൾ ബേയിലെ കേപ്പ് യോർക്ക് ഉപദ്വീപിൽ നിന്നും അകലെയായി, ഗ്രേറ്റ് ബാരിയർ റീഫിന്റെ ഏറ്റവും വടക്കുഭാഗത്തായി സ്ഥിതിചെയ്യുന്ന നാല് ചെറിയ ദ്വീപുകൾ ഈ ദേശീയോദ്യാനത്തിൽ ഉൾപ്പെടുന്നു. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
പൂന ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് **പൂന ദേശീയോദ്യാനം**. ബ്രിസ്ബേനിൽ നിന്നും 210 കിലോമീറ്റർ വടക്കും മേരിബോറോയിൽ നിന്നും 12 കിലോമീറ്റർ അകലെയായുമാണ് ഇതിന്റെ സ്ഥാനം. വംശനാശം നേരിട്ടുകൊണ്ടിരിക്കുന്ന ഏതാനും മരങ്ങളുടേയും മൃഗങ്ങളുടേയും അഭയസ്ഥാനസ്ഥാനമാണിത്.  നദികൾക്കും കടലിനുമിടയിലായി  കൂടുതലും ചതുപ്പുകളും വനങ്ങളും നിറഞ്ഞ ഈ ദേശീയോദ്യാനത്തിൽ കൃത്യമായ നടപ്പാതകളില്ല. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
നെറാങ് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലെ ഗോൾഡ് കോസ്റ്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **നെറാങ് ദേശീയോദ്യാനം**. സർഫേഴ്സ് പാരഡൈസിൽ നിന്നും 12 കിലോമീറ്റർ അകലെയുള്ള ഈ സംരക്ഷിതപ്രദേശം നെറാങ്ങിന്റെ വടക്കു-പടിഞ്ഞാറൻ പ്രാന്തപ്രദേശങ്ങളിലായാണുള്ളത്. 

വ്യത്യസ്തമായ പക്ഷികളും വനപാതകളും ദൃശ്യങ്ങളും കൊണ്ടാണ് 
നെറാങ് ദേശീയോദ്യാനം അറിയപ്പെടുന്നത്. ഇക്കാരണങ്ങളാണ് മൗണ്ടൻ ബൈക്ക് യാത്രികരുടേയും ബുഷ് വോക്കർമാരുടേയും പക്ഷിനിരീക്ഷകരുടേയും ഇഷ്ടസ്ഥലമായി ഇവിടം മാറാൻ കാരണം. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ബാഡ്ലാൻഡ്സ് ദേശീയോദ്യാനം

അമേരിക്കൻ ഐക്യനാടുകളിലെ തെക്കൻ ഡക്കോട്ട സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് **ബാഡ് ലാൻഡ്സ് ദേശീയോദ്യാനം** (ഇംഗ്ലീഷ്: **Badlands National Park**).  ആണ് ഈ ദേശീയോദ്യാനത്തിന്റെ വിസ്തൃതി മണ്ണൊലിപ്പ് മൂലം രൂപപെട്ട ബ്യൂട്ടുകൾ ഇവിടത്തെ ഒരു പ്രത്യേകതയാണ്. 

ഈ ദേശീയോദ്യാനത്തിലെ  വരുന്ന പ്രദേശം പ്രത്യേകമായി വനമേഖലയിൽ പെടുത്തി സംരക്ഷിച്ചുവരുന്നു. വടക്കേ അമേരിക്കയിലെ ഒരു വംശനാശ ഭീഷണി നേരിടുന്ന ജീവിയായ ബ്ലാക്-ഫൂട്ടെഡ് ഫെരെറ്റിനെ, വീണ്ടും അവതരിപ്പിച്ചത്  ഈ വനമേഖലയിലാണ്

## ചിത്രശാല

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
പോർക്യുപൈൻ ഗോർജ് ദേശീയോദ്യാനം

ഓസ്ട്രേലിയയിലെ നോർത്ത് വെസ്റ്റ് ക്യുൻസ് ലാന്റിലുള്ള ദേശീയോദ്യാനമാണ് **പോർക്യുപൈൻ ഗോർജ് ദേശീയോദ്യാനം**. ബ്രിസ്ബേനിൽ നിന്നും 1,174 കിലോമീറ്റർ വടക്കു-പടിഞ്ഞാറായും ഹുഗെൻഡെന്നിൽ നിന്നും 60 കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്. 1970ൽ സ്ഥാപിതമായ ഈ ദേശീയോദ്യാനം 54.10 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു. 

പോർക്യുപൈൻ മലയിടുക്കിനെ ചുറ്റുമുള്ള സ്ഥലത്താണ് ഈ ദേശീയോദ്യാനം സ്ഥാപിച്ചത്. അനേകം മില്യൺ വർഷങ്ങൾ പഴക്കമുള്ള സെഡിമെന്ററി ശിലകളുടെ പാളികളാണ് പോർക്യുപൈൻ മലയിടുക്കിന്റെ മുഖ്യ ആകർഷണം. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
റസൽ നദി ദേശീയോദ്യാനം

ഓസ്ട്രേലിയയിലെ വടക്കൻ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് **റസൽ നദി ദേശീയോദ്യാനം**. ബ്രിസ്ബേനിൽ നിന്നും 1352 കിലോമീറ്റർ വടക്കു-പടിഞ്ഞാറായാണ് ഈ ദേശീയോദ്യാനത്തിന്റെ സ്ഥാനം. താഴ്ന്നപ്രദേശങ്ങളിലെ ഉഷ്ണമേഖലാമഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്സിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
സറബാ ദേശീയോദ്യാനം

ഓസ്ട്രേലിയയിലെ തെക്കു-കിഴക്കൻ ക്യൂൻസ് ലാന്റിലുള്ള ഒരു ദേശീയോദ്യാനമാണ് **സറബാ ദേശീയോദ്യാനം**. ബ്ർസ്ബേനിൽ നിന്നും തെക്കായി 65 കിലോമീറ്റർ അകലെയാണിത്. ആൽബർട്ട് നദിയുടെ ജലസംഭരണമേഖലയ്ക്കിടയിലായാണ് ഈ ദേശീയോദ്യാനത്തിന്റെ സ്ഥാനം. 

1973ലാണ് ഇതിനെ ദേശീയോദ്യാനമായി പ്രഖ്യാപിക്കുന്നത്. 1.416 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യനം ക്യൂൻസ് ലാന്റിലെ ഏറ്റവും ചെറിയ ദേശീയോദ്യാനമാണ്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
സ്നേക്ക് റേഞ്ച് ദേശീയോദ്യാനം

ഓസ്ട്രേലിയയിലെ മധ്യ ക്യൂൻസ് ലാന്റിലുള്ള ഒരു ദേശീയോദ്യാനമാണ് **സ്നേക്ക് റേഞ്ച് ദേശീയോദ്യാനം**. ബ്രിസ്ബേനിൽ നിന്നും 665 കിലോമീറ്റർ വടക്കു-പടിഞ്ഞാറായാണ് ഇതിന്റെ സ്ഥാനം. ബ്രിഗാലോ ബെൽറ്റ് ജൈവമേഖലയിലെ നൊഗോവ നദിയുടെ ഡ്രൈനേജ് ബേസിനിടയിലാണ് ഈ ദേശീയോദ്യാനം സ്ഥിതിചെയ്യുന്നത്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
സൗത്ത് കമ്പർലന്റ് ഐലന്റ്സ് ദേശീയോദ്യാനം

**സൗത്ത് കമ്പർലന്റ് ഐലന്റ്സ് ദേശീയോദ്യാനം** ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ്. ബ്രിസ്ബേനിൽ നിന്നും വടക്കു-പടിഞ്ഞാറായി 831 കിലോമീറ്റർ അകലെയാണിത്. ഒക്റ്റോബർ മാസത്തിനും മേയ് മാസമാസത്തിനും ഇടയിലുള്ള കാലങ്ങളിൽ കടലിൽ കാണാൻ കഴിയുന്ന മറൈൻ സ്റ്റിങ്ങേഴ്സിനാൽ പ്രശസ്തമാണ് ഈ ദേശീയോദ്യാനം. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
സൗത്തേൺ മോർട്ടൺ ബേ ഐലന്റ്സ് ദേശീയോദ്യാനം

**സൗത്തേൺ മോർട്ടൺ ബേ ഐലന്റ്സ് ദേശീയോദ്യാനം** ആസ്ത്രേലിയയിലെ ക്യൂൻസ് ലാന്റിലെ ഒരു ദേശീയോദ്യാനമാണ്. ബ്രിസ്ബേനിൽ നിന്നും തെക്കു-കിഴക്കായി 44 കിലോമീറ്റർ അകലെയാണിത്. ദേശാടനപ്പക്ഷികളായ വളരെയധികം എണ്ണം  നീർപ്പക്ഷികളെ ( അല്ലെങ്കിൽ ഷോർബേഡ്സ്) സംരക്ഷിക്കുന്നതിൽ മോർട്ടൻ ബേ, പ്യൂമിസ് സ്റ്റോൺ പാസേജ് എന്നിവിടങ്ങളിലെ പ്രധാനപ്പെട്ട പക്ഷി സങ്കേതത്തിന്റെ ഭാഗമായ ഈ ദേശിയോദ്യാനത്തിന്റ് പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
വിറ്റ്സൺഡേ ഐലന്റ്സ് ദേശീയോദ്യാനം

**വിറ്റ്സൺഡേ ഐലന്റ്സ് ദേശീയോദ്യാനം** ആസ്ത്രേലിയയിലെ ക്യൂൻസ്ലാന്റിലെ ഒരു ദേശീയോദ്യാനമാണ്. ബ്രിസ്ബേനിൽ നിന്നും വടക്കു-പടിഞ്ഞാറായി 20 കിലോമീറ്റർ അകലെയാണ്. ഈ ദേശീയോദ്യാനത്തിൽ വിറ്റ്സൺഡേ ദ്വീപ് ഉൾപ്പെടെ മറ്റ് 31 ദ്വീപുകളുമുണ്ട്. 

## ഇവിടെ എത്താൻ
എയർലി ബീച്ചിൽ നിന്നോ ഷൂട്ടെ തുറമുഖത്തുനിന്നോ സ്വകാര്യ ബോട്ടിലോ അല്ലെങ്കിൽ വാണിജ്യബോട്ടുകളിലോ ഇവിടെ എത്താം. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
റണ്ടിൽ റേഞ്ച് ദേശീയോദ്യാനം

ഓസ്ട്രേലിയയിലെ മധ്യ ക്യൂൻസ് ലാന്റിലെ ഒരു ദേശീയോദ്യാനമാണ് **റണ്ടിൽ റേഞ്ച് ദേശീയോദ്യാനം**. ബ്രിസ്ബേനിൽ നിന്നും 471 കിലോമീറ്റർ വടക്കു-പടിഞ്ഞാറായാണ് ഇതിന്റെ സ്ഥാനം. ബ്രിഗാലോ ബെൽറ്റ് ജൈവമേഖലയിലെ കാലിയോപ്പ്, ഫിറ്റ്സ്രോയ് എന്നീ നദികളുടെ ഡ്രെയ്നേജ് ബേസിന്റെ ഭാഗങ്ങളെ ഈ ദേശീയോദ്യാനം സംരക്ഷിക്കുന്നു. 

അപൂർവ്വമോ, വംശനാശം നേരിടുന്നതോ ആയ രണ്ട് സ്പീഷീസുകളെ ഇവിടെ തിരിച്ചറിഞ്ഞിട്ടുണ്ട്. ഗ്ലൊസി ബ്ലാക്ക്-കൊക്കാറ്റു, സൗത്തേൺ സ്ക്വാറ്റർ പീജിയൺ എന്നിവയാണവ. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
വെൽഫോർഡ് ദേശീയോദ്യാനം

**വെൽഫോർഡ് ദേശീയോദ്യാനം** ഓസ്ട്രേലിയയിലെ സെൻട്രൽ വെസ്റ്റ് ക്യൂൻസ് ലാന്റിലെ ഒരു ദേശീയോദ്യാനമാണ്. ക്ലയർ ഗിൽമാൻ സ്ഥാപിച്ച ഈ ദേശീയോദ്യാനം ബ്രിസ്ബേനിൽ നിന്നും 991 കിലോമീറ്റർ അകലെയാണ് സ്ഥിതിചെയ്യുന്നത്. മുൾഗ ലാന്റ്സ്, മിറ്റ്ചെൽ ഗ്രാസ്, ചാനൽ കണ്ട്രി എന്നീ ജൈവമേഖലകളിലെ ജൈവവൈവിധ്യത്തെ സംരക്ഷിക്കാനായാണ് 1992 ൽ ഇത് സ്ഥാപിതമായത്. ബാർക്കോ നദി ഈ ദേശീയോദ്യാനത്തിന്റെ തെക്കൻ അതിർത്തിയിലൂടെ ഒഴുകുന്നു.

വിനോദപ്രവർത്തനങ്ങൾ സ്ഥിരമായ വാട്ടർഹോളുകളിലാണ് കേന്ദ്രീകരിച്ചിരിക്കുന്നത്. ഇവിടെ സന്ദർശകർ ബോട്ടിംഗ്, കനോയിങ്, കയാക്കിങ് എന്നിവ ആസ്വദിക്കുന്നു.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ടുലി ഗോർജ് ദേശീയോദ്യാനം

ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **ടുലി ഗോർജ് ദേശീയോദ്യാനം**. ബ്രിസ്ബേനു വടക്കു-പടിഞ്ഞാറായി 1,338 കിലോമീറ്റർ അകലെയാണ് ഈ ദേശീയോദ്യാനം. ക്യൂൻസ്ലാന്റ് വെറ്റ് ട്രോപ്പിക്സിൽ തദ്ദേശീയമായ സ്പീഷീസുകളിൽപ്പെട്ട പക്ഷികളെ നിലനിർത്തുന്നതിൽ പ്രധാനപ്പെട്ട പക്ഷിസങ്കേതമായ വൂറുനൂരാന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ദി പാംസ് ദേശീയോദ്യാനം

ഓസ്ട്രേലിയയിലെ ക്യൂൻസ്ലാന്റിലെ കൂയാറിനും യറാമനും ഇടയിൽ സ്ഥിതിചെയ്യുന്ന ദേശീയോദ്യാനമാണ് **ദി പാംസ് ദേശീയോദ്യാനം**. പിക്കാബീൻ പനകൾ കൊണ്ടു നിറഞ്ഞ വസന്തകാലത്തെ നീർച്ചാലുകളാണ് ഈ ദേശീയോദ്യാനത്തിലെ മുഖ്യ ആകർഷണം.  സ്റ്റ്രാങ്ഗ്ലർ ആലുകൾ, ബന്യ പൈൻ മരങ്ങൾ, ഹൂപ്പ് പൈൻ മരങ്ങൾ എന്നിവയയും ഈ ദേശീയോദ്യാനത്തിലുണ്ട്. 

12.4 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യാനം 1950ലാണ് പ്രഖ്യാപിക്കപ്പെട്ടത്.  ഇവിടെ പക്ഷികൾ വളരെ സമൃദ്ധമാണ്.

കാമ്പിങ് ഈ ദേശീയൊദ്യാനത്തിൽ അനുവദനീയമല്ല. എന്നാൽ പിക്നിക്കും ബുഷ് വോക്കിങ്ങും നടത്താം.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കിയുങ്ക മറൈൻ ദേശീയ റിസർവ്വ്

**കിയുങ്ക മറൈൻ നാഷണൽ റിസർവ്**, കെനിയയിലെ തീരപ്രദേശ പ്രവിശ്യയിൽ, ലാമു ജില്ലയിലെ ഇന്ത്യൻ മഹാസമുദ്ര തീരത്തിനടുത്തു സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയ റിസർവ്വിൻറെ ആകെ വിസ്തീർണ്ണം 270 ചതുരശ്ര കിലോമീറ്റർ (100 ചതുരശ്ര മൈൽ) ആണ്.

ലാമു ദ്വീപസമൂഹത്തിലെ  ഏകദേശം 50 ദ്വീപുകളും പവിഴപ്പുറ്റുകളും ഈ ദേശീയോദ്യാനത്തിൽ ഉൾപ്പെട്ടിരിക്കുന്നു. ബോണി, ഡൊഡോറി ദേശീയ റിസർവ്വുകൾ ഇതിന് അതിരുകളായിവരുന്നു.

## അവലംബം

വർഗ്ഗം:കെനിയയിലെ ദേശീയോദ്യാനങ്ങൾ
കിസിറ്റെ-മ്പുൻഗുട്ടി മറൈൻ ദേശീയോദ്യാനം

**കെസെറ്റെ-മ്പുൻഗുട്ടി മറൈൻ മറൈൻ ദേശീയോദ്യാനം**, ടാൻസാനിയ അതിർത്തിക്കു സമീപമുള്ള ക്വാലെ ജില്ലയിലെ വാസിനി ദ്വീപിനു തെക്കും ഷിമോനിയ്ക്കു സമീപമവുമായി, കെനിയയുടെ തെക്കൻ തീരത്തു സ്ഥിതിചെയ്യുന്ന ഒരു ദേശീയോദ്യാനമാണ്. കെസെറ്റെ ഉദ്യാനം 11 ചതുരശ്ര കിലോമീറ്ററും മ്പുൻഗുട്ടി റിസർവ് 28 ചതുരശ്ര കിലോമീറ്ററുമാണ്. പവിഴപ്പുറ്റുകളാൽ ചുറ്റപ്പെട്ട നാല് ചെറിയ ദ്വീപുകളിലേയ്ക്ക് ദേശീയോദ്യാനം വ്യാപിച്ചു കിടക്കുന്നു.

## അവലംബം

വർഗ്ഗം:കെനിയയിലെ ദേശീയോദ്യാനങ്ങൾ
മലിൻഡി മറൈൻ ദേശീയോദ്യാനം

**മലിൻഡി ദേശീയോദ്യാനം**, കെനിയൻ തീരത്തുനിന്നകലെ ഇന്ത്യൻ മഹാസമുദ്രത്തിൽ സ്ഥിതിചെയ്യുന്ന ഒരു മറൈൻ ദേശീയോദ്യാനമാണ്. ആഫ്രിക്കയിലെ ഏറ്റവും പഴയ മറൈൻ ഉദ്യാനമെന്ന പദവി ഇത് അവകാശപ്പെടുന്നു.

മൊംബാസയിൽ നിന്ന് 118 കിലോമീറ്റർ വടക്കുമാറി, മലിൻഡിയിലാണ് ഈ ദേശീയദ്യാനം  സ്ഥിതി ചെയ്യുന്നത്. കെനിയ വൈൽഡ് ലൈഫ് സർവീസിന്റെ സംരക്ഷണത്തിലാണ് ഈ ദേശീയോദ്യാനം. ഈ മറൈൻ ദേശീയോദ്യാനത്തിലെ പ്രധാന ആകർഷണങ്ങൾ, പവിഴപ്പുറ്റുകളും, ഉഷ്ണമേഖലാ മത്സ്യങ്ങളും ബറാക്കുഡ, കടലാമ, ഡോൾഫിൻ എന്നിവയുമാണ്.

## അവലംബം
* Kenya Wildlife Service: Malindi Marine National Park

വർഗ്ഗം:കെനിയയിലെ ദേശീയോദ്യാനങ്ങൾ
മെരു ബെട്ടിരി ദേശീയോദ്യാനം

**മെരു ബെട്ടിരി ദേശീയോദ്യാനം** ഇൻഡോനേഷ്യയിലെ കിഴക്കൻ ജാവയിലെ ഒരു ദേശീയോദ്യാനമാണ്. 580 ചതുരശ്ര കിലോമീറ്റർ പ്രദേശത്ത് വ്യാപിച്ചു കിടക്കുന്ന ഇതിലെ 8.45 ചതുരശ്ര കിലോമീറ്റർ ഭാഗം സമുദ്രമേഖലയാണ്. കടലാമകളിലെ വംശനാശഭീഷണി നേരിടുന്ന ഇനങ്ങളായ ലെതർബാക്ക് കടലാമകൾ, ഹാക്സ്ബിൽ കടലാമകൾ, ഗ്രീൻ കടലാമകൾ, ഒലീവ് റിഡ്‍ലി കടലാമകൾ എന്നിവയുടെ  മുട്ടയിടൽ കേന്ദ്രമാണ് ഈ ദേശീയോദ്യാനത്തിലെ ബീച്ചുകൾ.

## അവലംബം

## പുറംകണ്ണികൾ
*Meru Betiri National Park Management Authority
*

വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
തജുങ് പുട്ടിങ് ദേശീയോദ്യാനം

**തജുങ് പുട്ടിങ്**, ഇന്തോനേഷ്യയിലെ ഒരു ദേശീയോദ്യാനമാണ്. ഇതു സ്ഥിതിചെയ്യുന്നത് ഇന്തോനേഷ്യയിലെ സെൻട്രൽ കാലമൻറാൻ (Central Borneo) പ്രവിശ്യയിലെ പടിഞ്ഞാറൻ കോടാവാറിൻജീൻ റീജൻസിയുടെ തെക്കു-കിഴക്കൻ ഭാഗത്താണ്. ഏറ്റവുമടുത്തുള്ള പ്രധാന നഗരം റീജൻസി തലസ്ഥാനമായ പൻഗ്‍കലൻ ബൺ ആണ്. ഒറാംഗുട്ടാൻ സംരക്ഷണത്തിന് പേരുകേട്ട സ്ഥലമാണിത്.

## അവലംബം

വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
ഗുനുങ് പലുങ് ദേശീയോദ്യാനം

**ഗുനുങ് പലുങ് ദേശീയോദ്യാനം**, ബോർണിയോ ദ്വീപിൽ, ഇന്തോനേഷ്യൻ പ്രവിശ്യയായ വെസ്റ്റ് കാളിമാന്തനിൽ, കെറ്റാപാങ്ങിന്റെ വടക്ക്  സുക്കടാനയുടെ കിഴക്കായി സ്ഥിതിചെയ്യുന്ന ഒരു ദേശീയോദ്യാനമാണ്. 1937 ലാണ് 300 ചതുരശ്ര കിലോമീറ്റർ  (120 ചതുരശ്ര മൈൽ) വിസ്തൃതിയിലുള്ള പ്രദേശം ആദ്യമായി സംരക്ഷിതമായ വന മേഖലയായത്.  1981 ൽ ഇതിൻറെ വിസ്തൃതി 900 ചതുരശ്ര കിലോമീറ്ററായി (350 ചതുരശ്ര മൈൽ) വർദ്ധിപ്പിക്കുകയും  അതിന്റെ പദവി വന്യജീവി സംരക്ഷണ കേന്ദ്രമായി  ഉയർത്തപ്പെടുകയും ചെയ്തു. 1990 മാർച്ച് 24 ന് ഈ ഈ പ്രദേശം ഒരു ദേശീയോദ്യാനമെന്ന പദവി നേടി.

## അവലംബം

വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
കൌഡുല്ല ദേശീയോദ്യാനം

**കൌഡുല്ല ദേശീയോദ്യാനം** ശ്രീലങ്കയിലെ ഒരു ദേശീയോദ്യാനമാണ്. ഇതു സ്ഥിതിചെയ്യുന്നത് എറ്റവും വലിയ നഗരമായ കൊളംബോയിൽനിന്ന് 197 കിലോമീറ്റർ (122 മൈൽ) അകലെയാണ്. 2002 ഏപ്രിൽ 1 ന് രൂപീകരിക്കപ്പെട്ട ഈ ദേശീയോദ്യാനം, ദ്വീപിൽ ഇത്തരത്തിൽ രൂപീകരിക്കപ്പെടുന്ന 15 ആമത്തെ ദേശീയോദ്യാനമാണ്. 2004-2005 സീസണിൽ പതിനായിരത്തിലധികം പേർ ഈ ദേശീയോദ്യാനം സന്ദർശിക്കുകയും, പ്രവേശന ഫീസിനത്തിൽ സർക്കാരിന് ഏകദേസം 100,000 രൂപയുടെ വരുമാനം ഉണ്ടാക്കുകയും ചെയ്തു. മിന്നേറിയ, ഗിരിതല എന്നിവയോടൊപ്പം ഇതൊരു പ്രധാന പക്ഷി സങ്കേതമായി "ബേർഡ് ലൈഫ് ഇൻറർനാഷണൽ" അംഗീകരിച്ചിട്ടുണ്ട്.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ഉർഹോ കെക്കൊനെൻ ദേശീയോദ്യാനം

**ഉർഹോ കെക്കൊനെൻ ദേശീയോദ്യാനം** (ഫിന്നിഷ്: *Urho Kekkosen kansallispuisto*) ഫിൻലാൻഡിലെ ലാപ്‍ലാൻറിൽ സ്ഥിതിചെയ്യുന്നതും സുവുകോസ്കി, സൊഡാൻക്യാല, ഇനാരി എന്നീ മുനിസിപ്പാലിറ്റികളുടെ ഭാഗങ്ങൾ ഉൾപ്പെട്ടിട്ടുള്ളതുമായ ഒരു ദേശീയോദ്യാനമാണ്. 1983 ൽ രൂപീകരിക്കപ്പെട്ട ഈ ദേശീയോദ്യാനം 2,550 ചതുരശ്ര കിലോമീറ്റർ (985 ചതുരശ്ര മൈൽ) പ്രദേശത്തു വ്യാപിച്ചു കിടക്കുന്നു. ഇത് ഫിൻലാന്റിലെ ഏറ്റവും വലിയ സംരക്ഷിത പ്രദേശങ്ങളിലൊന്നാണ്. ഫിൻലാന്റിലെ മുൻ പ്രസിഡന്റും പ്രധാനമന്ത്രിയുമായിരുന്ന ഉർഹോ കെക്കോനെൻറെ പേരിലാണ് ഈ ദേശീയോദ്യാനം അറിയപ്പെടുന്നത്. ഈ ദേശീയോദ്യാനത്തിൻറെ വടക്കൻ ഭാഗങ്ങളിലൂടെ സുവോമുജോകി നദി ഒഴുകുന്നു.

## ചിത്രശാല

File:Urho Kekkonen national park.JPG|Trek from Kiilopää in stereoscopic anaglyph
File:Urho Kekkonen national park.JPG|Trek from Kiilopää in stereoscopic anaglyph
File:Urho Kekkonen national park, Kiilopää.JPG|Trek from Kiilopää in stereoscopic anaglyph


## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
കയാൻ മെൻററാങ്ങ് ദേശീയോദ്യാനം

**കയാൻ മെൻററാങ്ങ് ദേശീയോദ്യാനം**, ഇൻഡോനേഷ്യൻ ബോർണിയോ ദ്വീപിലെ നോർത്ത് കാലിമന്തൻ പ്രവിശ്യയിലെ ഇടതൂർന്ന വനമേഖലയിലെ ഒരു ദേശീയോദ്യാനമാണ്.

## ഭൂമിശാസ്ത്രം
കയാൻ മെൻറാങ്ങ് ദേശീയോദ്യാനം, ഇന്തോനേഷ്യ, മലേഷ്യ എന്നീ രാജ്യങ്ങളുടെ അതിർത്തിയിലാണ് സ്ഥിതി ചെയ്യുന്നത്.

## അവലംബം

വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
അൾട്ടോ കരീരി ദേശീയോദ്യാനം

**അൾട്ടോ കരീരി ദേശീയോദ്യാനം** (പോർച്ചുഗീസ്: *Parque Nacional do Alto Cariri*) ബ്രസീലിലെ ഒരു ദേശീയോദ്യാനമാണ്. ഈ ദേശീയോദ്യാനം, ബഹിയയിലെ ഗ്വാരാട്ടിൻഗ മുനിസിപ്പാലിറ്റിയിലാണു സ്ഥിതിചെയ്യുന്നത്. ഇതിൻറെ വിസ്തൃതി 19,238 ഹെക്ടറാണ് (47,540 ഏക്കർ). ദേശീയോദ്യാനം അറ്റ്ലാന്റിക് ഫോറസ്റ്റ് ബയോമിലാണ് നിലനിൽക്കുന്നത്. 

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
മേപ്പിൾട്ടൺ ഫാൾസ് ദേശീയോദ്യാനം

ഓസ്ട്രേലിയയിലെ സൗത്ത് ഈസ്റ്റ് ക്യൂൻസ്ലാന്റിലെ ബ്ലാക്കോൾ പർവ്വതനിരകളിൽ സ്ഥിതിചെയ്യുന്ന ദേശീയോദ്യാനമാണ് **മേപ്പിൾട്ടൺ ഫാൾസ് ദേശീയോദ്യാനം**. മേപ്പിൾട്ടൺ പട്ടണത്തിനു സമീപമാണീ ദേശീയോദ്യാനം. ബ്രിസ്ബേനിൽ നിന്നും വടക്കായി 95 കിലോമീറ്റർ അകലെയാണിതിന്റെ സ്ഥാനം. പെൻസിൽ അരുവിയുടെ ഭാഗമായ മേപ്പിൾട്ടൺ വെള്ളച്ചാട്ടം 120 മീറ്റർ താഴേക്കു പതിക്കുന്നു. 

1938ൽ ഫോറസ്റ്റ് റിസർവ്വായ ഈ വെള്ളച്ചാട്ടത്തെ 1973ൽ ഒരു ദേശീയോദ്യാനമായി പ്രഖ്യാപിച്ചു. 

## അവലംബം

വ:ക്വീൻസ്‌ലാന്റിലെ ദേശീയോദ്യാനങ്ങൾ
ജമാൻക്സിം ദേശീയോദ്യാനം

**ജമാൻക്സിം ദേശീയോദ്യാനം** (പോർച്ചുഗീസ് : Parque Nacional do Jamanxim) ബ്രസീലിലെ പാര സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ആമസോൺ മഴക്കാടുകളുടെ 859,797 ഹെക്ടർ (2,124,600 ഏക്കർ) പ്രദേശം ജമാൻക്സിം ദേശീയ ഉദ്യാനം ഉൾക്കൊള്ളുന്നു. പാര സംസ്ഥാനത്തെ അൾട്ടാമിറ, ഇറ്റൈറ്റുബ, ട്രൈരാവോ എന്നീ മുനിസിപ്പാലിറ്റികളുടെ ഭാഗങ്ങളിൽ ദേശീയോദ്യാനം വ്യാപിച്ചുകിടക്കുന്നു.  ദേശീയോദ്യാനത്തിനു വടക്കു ഭാഗത്തായി ട്രൈരാവോ ദേശീയോദ്യാനം സ്ഥിതിചെയ്യുന്നു. 

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ചാമ്പി ദേശീയോദ്യാനം

**ചാമ്പി ദേശീയോദ്യാനം,** (ചിലപ്പോഴൊക്കെചാമ്പി മൌണ്ടൻ ദേശീയോദ്യാനം അഥവാ അല്ലെങ്കിൽ ഡ്ജെബെൽ ചാമ്പി ദേശീയോദ്യാനം എന്നും വിളിക്കുന്നു) ടുണീഷ്യയിലെ കസ്സെറൈൻ ഗവർണറേറ്റിൽ സ്ഥിതിചെയ്യുന്ന ഒരു ദേശീയോദ്യാനമാണ്. മൌണ്ട് ചാമ്പിയ്ക്കു (*Djebel Chambi*) ചുറ്റുപാടുമുള്ള സസ്യജന്തുജാലങ്ങളെ ഈ ദേശീയോദ്യാനം പരിരക്ഷിക്കുന്നു. സമുദ്രനിരപ്പിൽനിന്ന് 1,544 മീറ്റർ ഉയരത്തിൽ സ്ഥിതിചെയ്യുന്ന ഇത് ടുണീഷ്യയിലെ ഏറ്റവും ഉയരം കൂടിയ പർവ്വതമാണ്.  

കാസ്സറൈൻ മുതൽ അൾജീരിയൻ അതിർത്തി വരെ പരന്നുകിടക്കുന്ന പ്രദേശത്തിലെ മോണ്ട് ഡി ടെബെസ്സ ഫോറസ്റ്റ് മാസിഫിൻറെ ഭാഗമാണീ ദേശീയോദ്യാനം.  

ദേശീയോദ്യാനത്തിനുള്ളിൽ സ്ഥിരമായ നദികളോ അരുവികളോ ഇല്ല, പക്ഷേ വംശനാശ ഭീഷണി നേരിടുന്ന കുവിയേർസ് ഗസല്ലെകളുടെ അവസാനത്തെ അഭയസ്ഥാനങ്ങളിലൊന്നും അംഗസംഖ്യ കുറഞ്ഞ ബാർബറി ആടുകളുടെ സ്വദേശവുമാണിത്. ഈ ദേശീയോദ്യാനം സസ്യജാലങ്ങളുടെ വൈവിദ്ധ്യത്തിനും ശ്രദ്ധേയമാണ്. ഹോം ഓക്ക്, കൊട്ടോണീസ്റ്റർ നുമ്മുലാറിയ, ആലെപ്പോ പൈൻ, സ്റ്റിപ്പ ടെനാസിസ്സിമ എന്നിവ ഇവിടെ സമൃദ്ധിയായി വളരുന്നു.  പക്ഷികളിൽ, ടുണീഷ്യൻ ക്രോസ്ബിൽ, ഈജിപ്ഷ്യൻ കഴുകൻ, ബോണെല്ലീസ് പരുന്ത്, പെറെഗ്രൈൻ പ്രാപ്പിടിയൻ എന്നിവയാണ് ഇവിടെ കാണപ്പെടുന്ന പക്ഷികൾ.

കുവിയേർസ് ഗസലുകളുടെ സംരക്ഷണത്തിനായി 1970 ൽ 300 ഹെൿടർ (740 ഏക്കർ) വേലികെട്ടിത്തിരിച്ച് റിസർവ്വാക്കി മാറ്റിയിരുന്നു.  1977 ൽ ദേശീയോദ്യാനവും അതിൻറെ ചുറ്റുപാടുമുള്ള പ്രദേശങ്ങലും യുനെസ്കോ ബയോസ്ഫിയർ റിസർവ്വായി അംഗീകരിക്കപ്പെട്ടു.  1980 ൽ 6,723- ഹെക്ടർ (16,610-ഏക്കർ) വിസ്തൃതിയുള്ള ഇത് ഒരു ദേശീയോദ്യാനമായി പ്രഖ്യാപിക്കപ്പെട്ടു. 

## അവലംബം

വർഗ്ഗം:ടുണീഷ്യയിലെ ദേശീയോദ്യാനങ്ങൾ
ഇച്ചുക്കെയുൽ ലേക്ക്

**ഇച്ചുക്കെയുൽ തടാകം** (Arabic: بحيرة اشكل‎‎) വടക്കൻ ടുണീഷ്യയിൽ, ബിസെർട്ടെ പട്ടണത്തിന് 20 കിലോമീറ്റർ (12 മൈൽ) ദൂരത്തിൽ, ആഫ്രിക്കയുടെ ഏറ്റവും വടക്കേ അറ്റത്തായി മെഡിറ്ററേനിയൻ കടലിലിനു സമീപം സ്ഥിതിചെയ്യുന്ന ഒരു തടാകമാണ്.  

ഇച്ച്കെയുൽ ദേശീയോദ്യാനത്തിലെ നീർത്തടവും തടാകവും ഓരോ വർഷവും ആയിരക്കണക്കിന് ദേശാടന പക്ഷികളുടെ ഇടക്കാല താവളമാണ്. ഈ തടാകമേഖല സന്ദർശിക്കുന്ന പക്ഷികളിൽ വാത്തകൾ, അരയന്നങ്ങൾ, കൊക്കുകൾ, പിങ്ക് ഫ്ലമിംഗോകൾ എന്നിവ ഉൾപ്പെടുന്നു.

തടാകത്തെ പരിപോഷിപ്പിക്കുന്ന നദികളിലെ അണക്കെട്ടിൻറെ നിർമ്മാണം തടാകങ്ങളുടെയും നീർത്തടപ്രദേശങ്ങളുടെയും പാരിസ്ഥിതിക തുലനതകളിൽ വലിയ മാറ്റങ്ങൾ വരുത്തുന്നു. അണക്കെട്ടുകൾ തടാകത്തിലേയ്ക്കും ചതുപ്പുകളിലേയ്ക്കുമുള്ള ശുദ്ധജലത്തിലെ പ്രവേശനത്തിനും ജലം ഉൾക്കൊള്ളാനുള്ള കഴിവിനും തടസ്സം സൃഷ്ടിക്കുന്നു. റീഡ്ബെഡ്സ്, സെഡ്ജസ് പോലെയുള്ള ശുദ്ധജല സസ്യങ്ങൾ ഇവിടെ അന്യം നിന്നു പോകുകയും പകരം ഉപ്പുജല സസ്യങ്ങൾ കുടിയേറുകയും ചെയ്യുന്നു. 

ഈ മാറ്റങ്ങൾ കാരണമായി ദേശാടന പക്ഷികളുടെ എണ്ണം കുത്തനെ കുറയുവാൻ കാരണമായി. ഇവിടെ നിലനിന്നരുന്ന മിശ്രസസ്യങ്ങളെ ആശ്രയിച്ചായിരുന്നു ഇവയുടെ ആവാസവ്യവസ്ഥയും നിലനിന്നിരുന്നത്.

യുനെസ്കോയുടെ വെബ്സൈറ്റ് പ്രകാരം, ടുണീഷ്യൻ ഗവൺമെന്റ് ശുദ്ധജലം നിലനിർത്താനും ലവണത്വം കുറയ്ക്കാനും ചില നടപടികൾ കൈക്കൊണ്ടിട്ടുണ്ടതിനുശേഷം യുനെസ്കോയുടെ ലോക പൈതൃക പട്ടികയിലെ ഭീഷണിയിലുള്ള പ്രദേശങ്ങളിൽ നിന്ന് 2006 ൽ ഈ തടാകം നീക്കം ചെയ്യപ്പെട്ടു. എന്നിരുന്നാലും,  വേൾഡ് കൺസർവേഷൻ യൂണിയനിൽനിന്നുള്ള ചില റിപ്പോർട്ടുകൾ ഉപ്പുരസം അതിരുകടന്നുകഴിഞ്ഞുവെന്നും പുനരധിവാസത്തിനുള്ള സാധ്യത അതിവേഗം അപ്രത്യക്ഷമാകുമെന്നും സൂചിപ്പിക്കുന്നു.

## ചിത്രശാല

Image:Parcichkeul3.jpg|Sight of Ichkeul National Park
Image:Ichkeul002.jpg|Paysage du lac
Image:Ichkeul003.jpg|Rive du lac



## അവലംബം
ജെബിൽ ദേശീയോദ്യാനം

**ജെബിൽ ദേശീയോദ്യാനം**, സഹാറ മരുഭൂമിയിൽ സ്ഥിതി ചെയ്യുന്ന ടുണീഷ്യയിലെ ഒരു ദേശീയോദ്യാനമാണ്.
150,000 ഹെക്ടർ വിസ്തൃതിയുള്ള ഈ ദേശീയോദ്യാനം, രാജ്യത്തെ ഏറ്റവും വലിയ ദേശീയോദ്യാനമാണ്. രാജ്യത്തിന്റെ തെക്കൻ ഭാഗങ്ങളിൽ ഭൂരിഭാഗവും ഈ ദേശീയോദ്യാനത്തിൽ ഉൾപ്പെട്ടിരിക്കുന്നു. വലിപ്പത്തിൽ മുന്തിയതെങ്കിലും പുതിയതായി കണക്കാക്കപ്പെടുന്ന ഇത് 1994 ലാണ് ഒരു ദേശീയോദ്യാനമായി ഔദ്യോഗികമായി പ്രഖ്യാപിക്കപ്പെട്ടത്. 1984 മുതൽ അനൌദ്യോഗികമായി തുടർന്നിരുന്നു. സാഹാറ മരുഭൂമിയ്ക്കുള്ളിൽ സ്ഥിതിചെയ്യുന്ന ഏക ദേശീയോദ്യാനമാണിത്. 

ജെബിൽ ദേശീയോദ്യാനം ഡൌസ് പട്ടണത്തിന് 80 കിലോമീറ്റർ തെക്കായിട്ടാണ് നിലനിൽക്കുന്നത്. കാല്ലിഗോണം പോലെയുള്ള മരുഭൂമിയിലെ കുറ്റിച്ചെടികളാണ് ഈ പ്രദേശത്ത് അധികവും കാണപ്പെടുന്നത്. ഗസല്ലെ, മുയലുകൾ, ഹോൺ വൈപ്പർ എന്നിവയാണ് സാധാരണയായി കാണപ്പെടുന്ന ജീവികളിൽ ചിലത്. റാൻറെറിയം എന്ന പുഷ്പിക്കുന്ന ഡെയ്സി വർഗ്ഗത്തിലെ സസ്യവും ഇവിടെ കണ്ടുവരുന്നു. നിരന്തരമുള്ള സന്ദർശകർക്കായി സംരക്ഷിത ഷെൽറ്ററുകൾ ലഭ്യമാണ്. ദേശീയോദ്യാനത്തിലെ എല്ലാ പ്രദേശങ്ങളിലും കാവൽക്കാരെ നിയോഗിച്ചിരിക്കുന്നു. ഹോളോസീൻ കാലഘട്ടം മുതൽ രണ്ടാം ലോകമഹായുദ്ധകാലം വരെയുള്ള മനുഷ്യ ചരിത്രത്തിന്റെ വിവിധ ഘട്ടങ്ങളെക്കുറിച്ച് മനസ്സിലാക്കാൻ പര്യാപ്തമായ ചരിത്രാതീത കാലത്തെ പല കരകൗശലവസ്തുക്കളുടെയും സൈറ്റുകളും ഇവിടെയുണ്ട്. ടുണീഷ്യയ്ക്കുള്ളിലെ ഗ്രാൻറ് എർഗ് ഓറിയൻറൽ മണൽമേഖല മുഴുവനായിത്തന്നെ ഈ ദേശീയോദ്യാനത്തിനുള്ളിലായിട്ടാണ്. ദേശീയോദ്യാനത്തിൻറെ പടിഞ്ഞാറ് ഭാഗത്ത് പ്ലൂട്ടോണിക് പാറകൾ കാലാവസ്ഥാമാറ്റത്തിലൂടെ രൂപം കൊണ്ട 'വലിയ ഉരുളൻ പാറകൾ' ഉണ്ട്. 

വൈവിധ്യമാർന്ന വന്യജീവികളുള്ളതാണ് ദേശീയോദ്യാനം. ഫെന്നെക് കുറുക്കൻ, ഹോൺഡ് വൈപ്പർ, കോബ്ര, കുറുനരി, ഈ പ്രദേശത്ത് നിലനിൽക്കുന്ന ബാർബറി ആടുകൾ എന്നിവയാണ് പ്രധാനമായി കാണപ്പെടുന്ന ജീവികളിൽ ചിലത്. പാമ്പുകളും മറ്റ് ഉരഗങ്ങളും പാറക്കല്ലുകൾക്കും മണൽക്കുന്നുകൾക്കും കീഴിലാണ് ജീവിക്കുന്നത്. വാനമ്പാടികൾ, മലങ്കാക്കകൾ, ബസ്റ്റാഡ് തുടങ്ങിയ പക്ഷികളും ഇവിടെ താവളമടിച്ചിരിക്കുന്നു.

## അവലംബം
കലക്പ ഗെയിം പ്രൊഡക്ഷൻ റിസർവ്വ്

**കലക്പ ഗെയിം പ്രൊഡക്ഷൻ റിസർവ്വ്**, ഘാനയിലെ 32,020 ഹെക്ടർ വിസ്തൃതിയുള്ള ഫോറസ്റ്റ് റിസർവ്വാണ്. 

രാജ്യത്തിന്റെ തെക്ക്-കിഴക്ക് ഭാഗത്തായിട്ടാണ് ഈ റിസർവ് സ്ഥിതിചെയ്യുന്നത്, തലസ്ഥാനമായ അക്രയിൽനിന്ന് 120 കിലോമീറ്റർ കിഴക്കും, വോൾട്ട റീജിയണൽ തലസ്ഥാനമായ ഹോ പട്ടണത്തിൽനിന്നും 30 കിലോമീറ്റർ തെക്കോയിട്ടുമാണ് ഇതു സ്ഥിതിചെയ്യുന്നത്.

1975 ൽ ഘാന സർക്കാർ രൂപീകരിച്ച ഈ സംരക്ഷിത പ്രദേശം, ടോഗോ പർവതനിരകളുടെ താഴ്വാരത്തിലാണ് സ്ഥിതിചെയ്യുന്നത്. ഈ പ്രദേശം ഒരു മൃഗ സംരക്ഷണ മേഖലയായി പ്രഖ്യാപിക്കുന്നതിനു മുമ്പ്, ഘാനയിലെ പ്രവാസികളുടെ പ്രിയങ്കരമായ വേട്ടയാടൽ മേഖലയായി ഉപയോഗിച്ചിരുന്നു. ഈ ദേശീയോദ്യാനത്തിൽ സിംഹങ്ങളെയും ആനകളേയും കൂടാതെ, കാട്ടുപോത്തുകൾ, കൃഷ്ണമൃഗങ്ങൾ, ബബൂണുകൾ മറ്റു ചെറിയ സസ്തനികൾ എന്നിവയേയും കാണാൻ സാധിക്കുന്നു. നാനാ ജാതികളിലുള്ള പക്ഷികളും ഏകദേശം 100 തരം ചിത്രശലഭങ്ങളും ഈ ദേശീയോദ്യാനത്തിലുണ്ട്.

## അവലംബം
മാമിറി ഫോറസ്റ്റ് റിസർവ്വ്

**മാമിറി ഫോറസ്റ്റ് റിസർവ്വ്**, ഘാനയിൽ സ്ഥിതിചെയ്യുന്നു. 1949 ൽ സ്ഥാപിതമായ ഈ റിസർവ്വ് 45 ചതുരശ്ര കിലോമീറ്റർ (17 ചതുരശ്ര മൈൽ) വിസ്തൃതിയിൽ വ്യാപിച്ചു കിടക്കുന്നു. 

ഈ ദേശീയോദ്യാനത്തിന് നീണ്ട, ഇടുങ്ങിയ രൂപമാണുള്ളത്. വടക്ക് മുതൽ തെക്ക് വരെ 15 കിലോമീറ്റർ (9.3 മൈൽ) നീളവും, കിഴക്ക് മുതൽ പടിഞ്ഞാറ് വരെ 2 മുതൽ 4 വരെ കിലോമീറ്റർ (1.2 മുതൽ 2.5 മൈൽ) വരെ വിസ്താരവുമാണുള്ളത്. ആർദ്ര നിത്യഹരിത
ആർദ്ര നിത്യഹരിതവനങ്ങളുടേയും ഈർപ്പമുള്ള നിത്യഹരിതവനങ്ങളുടേയം മധ്യേ സ്ഥിതിചെയ്യുന്ന പ്രദേശമാണിത്. ഇവിടുത്തെ ആവാസവ്യവസ്ഥയിലെ ചിമ്പാൻസികളുടെ അംഗസംഖ്യയെക്കുറിച്ച് പുതിയ കണക്കുകൾ ലഭ്യമല്ല. ഇവിടെ 1989 ൽ നടത്തിയ അവസാന കണക്കെടുപ്പിൽ 300 നും 500 നുമിടയ്ക്കുള്ള ചിമ്പാൻസകളുണ്ടെന്നു കണക്കാക്കിയിരുന്നു.

## അവലംബം
കസുങ്കു ദേശീയോദ്യാനം

**കസുങ്കു ദേശീയോദ്യാനം**&nbsp;മലാവിയിലെ ഒരു ദേശീയോദ്യാനമാണ്. കുസുങ്കു പട്ടണത്തിനു പടിഞ്ഞാറ്, ലിലോങ്വേയിൽ നിന്ന് 175 കിലോമീറ്റർ വടക്കായിട്ടാണ് ഇതു സ്ഥിതി ചെയ്യുന്നത്. ദേശീയോദ്യാനം സാംബിയൻ അതിർത്തിയിലേയ്ക്കു വ്യാപിച്ചുകിടക്കുന്നു. 1970 ൽ സ്ഥാപിതമായ കസുങ്കു ദേശീയോദ്യാനം, മലാവിയിലെ രണ്ടാമത്തെ വലിയ ദേശീയോദ്യാനമാണ്. 2,316 ചതുരശ്രകിലോമീറ്റർ പ്രദേശത്തായി പരന്നുകിടക്കുന്ന ഇത് സമുദ്രനിരപ്പിൽനിന്ന് ഏകദേശം 1,000 മീറ്റർ ഉയരത്തിലാണ് സ്ഥിതിചെയ്യുന്നത്. ലിലോംഗ്വെയിൽ നിന്ന് ഏകദേശം 165 കിലോമീറ്റർ അകലെ മദ്ധ്യമേഖലയിലാണിതു സ്ഥിതിചെയ്യുന്നത്.

കൂടുതൽ ആർദ്രതയുള്ള മാർച്ചുമാസത്തിൽ ദേശീയോദ്യാനം ഏറെക്കാലം അടച്ചിടുന്നു. സെപ്തംബർ മുതൽ മെയ് വരെയുള്ള മാസങ്ങളിൽ ഇളം ചൂടുള്ള കാലാവസ്ഥയാണ്. ജൂൺ മുതൽ ആഗസ്റ്റ് വരെ തണുത്ത കാലാവസ്ഥയുമാണ് ഇവിടെ അനുഭവപ്പെടാറുള്ളത്. 

വേനൽക്കാലത്ത് ധാരാളം വൈവിധ്യമാർന്ന പക്ഷികൾ പാർക്കിൽ കുടിയേറുന്നു. ജൂൺ മുതൽ സെപ്തംബർ വരെയുള്ള കാലത്ത് പക്ഷിനിരീക്ഷണകുതുകികളുടെ തിരക്ക് സർവ്വസാധാരണമാണ്.

## അവലംബം

## പുറത്തേക്കുള്ള കണ്ണികൾ
* World Conservation Monitoring Centre

വർഗ്ഗം:ആഫ്രിക്കയിലെ ദേശീയോദ്യാനങ്ങൾ
വിറ്റു ഫോറസ്റ്റ്

**വിറ്റു ഫോറസ്റ്റ്, ** കിഴക്കൻ ആഫ്രിക്കയിൽ കെനിയയിലെ ലാമ ജില്ലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 

ഉത്വാനി ഫോറസ്റ്റ് റിസർവ്വും  തൊട്ടടുത്തുള്ള ഗംഗോണി ഫോറസ്റ്റ് റിസർവ്വും ലയിപ്പിച്ചാണ് ഈ ദേശീയോദ്യാനം 1927 ൽ സ്ഥാപിച്ചത്. 1962 ൽ റിസർവ്വേഷൻ രൂപീകരിക്കുന്നതിലേയ്ക്കായി സ്വതന്ത്ര കെനിയൻ സർക്കാർ ഗസറ്റ് വിജ്ഞാപനം നടത്തിയിരുന്നു.  701 ഹെക്ടർ (1,732 എക്കർ) പ്രദേശമായിരുന്നു ദേശീയോദ്യാനത്തിനുവേണ്ടി നീക്കി വയ്ക്കപ്പെട്ടത്.   

വനഭൂമിയുടെ ആകെ വിസ്തൃതി 4,639 ഹെക്ടറാണ് (11,463 ഏക്കർ) ഗസറ്റ് വിജ്ഞാപനത്തിലൂടെയല്ലാതെ ഏകദേശം 900 ഓളം ഹെക്ടർ (2,224 ഏക്കർ) അധിക ഭൂമി വനവൽക്കരിച്ചിട്ടുണ്ട്.

ഈ ദേശീയോദ്യാനത്തിനു തൊട്ടുകിടക്കുന്ന നെയ്റോബി റാഞ്ചിലെ മുൻഗജിനി വനം ഏകദേശം 1,100 ഹെക്ടർ (2,718 ഏക്കർ) ആണ്.

## അവലംബം
സലോങ്ക ദേശീയോദ്യാനം

**സലോങ്ക ദേശീയോദ്യാനം** കോംഗോ നദി നദീതടത്തിൽ സ്ഥിതിചെയ്യുന്ന ഡെമോക്രാറ്റിക് റിപ്പബ്ലിക് ഓഫ് കോംഗോയിലെ ഒരു ദേശീയ ഉദ്യാനമാണ്. ആഫ്രിക്കയിലെ ഏറ്റവും വലിയ ഉഷ്ണമേഖലാ മഴക്കാടായ ഇത് ഏകദേശം 36,000 ചതുരശ്ര കിലോമീറ്റർ അഥവാ 3,600,000 ഹെക്ടർ (8,900,000 ഏക്കർ) വിസ്‍തീർണ്ണത്തിൽ പരന്നുകിടക്കുന്നു. മായ് ൻഡോംബെ, ഇക്വേറ്റിയർ, കസായി, സൻകുരു എന്നീ പ്രവിശ്യകളിലേക്ക് ഈ ദേശീയോദ്യാനം നീണ്ടു കിടക്കുന്നു.

## അവലംബം

വർഗ്ഗം:ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലെ ലോക പൈതൃക കേന്ദ്രങ്ങൾ
കില്ലാർണി ദേശീയോദ്യാനം

**കില്ലാർണി ദേശീയോദ്യാനം** (ഐറിഷ്: *Páirc Náisiúnta Chill Airne*) അയർലണ്ടിലെ കെറി കൌണ്ടിയിൽ കില്ലാർണി പട്ടണത്തിനു സമീപം സ്ഥിതിചെയ്യുന്ന ഒരു ദേശീയോദ്യാനമാണ്. 1932 ൽ മുക്രോസ് എസ്റ്റേറ്റ്, ഐറിഷ് ഫ്രീ സ്റ്റേറ്റിനു സംഭാവന ചെയ്യപ്പെട്ടതിനുശേഷമാണ് അയർലണ്ടിലെ ആദ്യ ദേശീയോദ്യാനമായി ഇത് രൂപീകരിക്കപ്പെട്ടത്. അതുമുതൽ ഈ ദേശീയോദ്യാനം തുടർച്ചയായി വിപുലീകരിക്കുകയും, വിസ്തൃതി 102.89 ചതുരശ്ര കിലോമീറ്റർ2 (25,425 ഏക്കർ) ആയി വർദ്ധിക്കുകയും ചെയ്തു. ഇത് വൈവിധ്യമാർന്ന ജീവജാലങ്ങളെ ഉൾക്കൊള്ളുന്നു. ഈ ദേശീയോദ്യാനത്തിൻറ പരിധിയിൽ, കില്ലാർണി തടാകം, അന്താരാഷ്ട്ര പ്രാധാന്യമുള്ളതായി  ഗണിക്കുന്ന ഓക്ക്, യൂ വനപ്രദേശങ്ങൾ കൊടുമുടികൾ എന്നിവയും ഉൾപ്പെടുന്നു. അയർലണ്ടിലെ ഒരേയൊരു തനതായ ചുവപ്പു മാൻകൂട്ടങ്ങളും അയർലൻഡിൽ നിലനിൽക്കുന്ന ഏറ്റവും വിപുലമായതും തനതായതുമായ വനനിരകളും ഈ ഉദ്യാനത്തിലാണ്. 

## അവലംബം

വർഗ്ഗം:അയർലണ്ടിലെ ദേശീയോദ്യാനങ്ങൾ
ബുറാബേ ദേശീയോദ്യാനം

**ബുറാബെ ദേശീയ ഉദ്യാനം** (കസാക്: «Бураба́й» мемлекетті́к ұлтты́қ табиғи́ паркі́), കസാക്കിസ്താനിലെ അക്മോല മേഖലയിൽ സ്ഥിതി ചെയ്യുന്ന പ്രകൃതിദത്ത ഉദ്യാനമാണ്. കസാക്കിസ്ഥാൻ പ്രസിഡന്റിന്റെ നേരിട്ടുള്ള അധികാരപരിധിയിലാണ് ഈ ദേശീയോദ്യാനം. ദേശീയോദ്യാനം പ്രകൃതി സംരക്ഷണ മേഖലയുടെ നിയന്ത്രണത്തിലായതിനാൽ, ഇതിൻറെ സംരക്ഷിത മേഖലയിൽ സാമ്പത്തികവും അവധിക്കാല വിനോദ പ്രവർത്തനങ്ങളും നിരോധിക്കപ്പെട്ടിരിക്കുന്നു. 1898 ൽ ഒരു സംസ്ഥാന വനമേഖല സ്ഥാപിച്ചതാണ് ഈ പ്രകൃതിദത്തമായ പ്രദേശത്തിൻറെ സംരക്ഷണത്തിലേക്കുള്ള ആദ്യ ചുവടുവയ്പ്പ്. 1920 ൽ ബുറാബേ ദേശസാൽക്കരിക്കുകയും ദേശീയതലത്തിൽ പ്രാധാന്യമുള്ള ഒരു റിസോർട്ട് പട്ടണമായി പ്രഖ്യാപിക്കപ്പെടുകയും ചെയ്തു. 1935 ൽ "നാഷണൽ നേച്ചർ റിസർവ്വ് ഓഫ് ബുറാബേ" രൂപീകരിക്കപ്പട്ടു. 1951 ൽ പ്രകൃതിദത്ത റിസർവ് വിഘടിപ്പിക്കുകയും ബുറാബെ വനം സ്ഥാപിക്കുകയും ചെയ്തു.

## ചിത്രശാല

image:Боровое-201001.jpg|
image:Боровое-201002.jpg|
image:Боровое-201003.jpg|
image:Боровое-201004.jpg|
image:Боровое-201005.jpg|
image:Боровое-201008.jpg|
image:Боровое-201101.jpg|
image:Боровое-201011.jpg|
image:Burabai.jpg|
image:Перешеек между озером Боровое и Большое Чебачье.JPG|


## അവലംബം
വിക്ലോ മൌണ്ടൻസ് ദേശീയോദ്യാനം

**വിക്ലോ മൌണ്ടൻസ് ദേശീയോദ്യാനം** (ഐറിഷ്: *Páirc Náisiúnta Sléibhte Chill Mhantáin*) 220 ചതുരശ്ര കിലോമീറ്റർ (54,000 ഏക്കർ) വിസ്തൃതിയുള്ള അയർലണ്ടിലെ ഒരു സംരക്ഷിത പ്രദേശമാണ്. രാജ്യത്തെ ആകെയുള്ള ആറ് ദേശീയോദ്യാനങ്ങളിലൊന്നാണിത്. കൗണ്ടി വിക്ലോ മുതൽ തെക്ക് ഡബ്ലിനിലെ ചെറിയ ഭൂഭാഗങ്ങൾ, ഡബ്ലിൻ കൌണ്ടിയിലെ ഡൺ ലോഗ്ഗയർ-രത് ഡൌൺ എന്നിവയിലൂടെ ഈ പാർക്ക് വ്യാപിച്ചു കിടക്കുന്നു. ഡബ്ലിനിലെ തെക്കുഭാഗത്തുനിന്ന് ഒരു ചെറിയ ദൂരത്തിൽ വിക്ലോ മലനിരകളിലാണ് ഈ ദേശീയോദ്യാനം സ്ഥിതിചെയ്യുന്നത്. വിനോദത്തിനായി എത്തുന്ന നഗരവാസികളും വിനോദസഞ്ചാരികളും ചരിത്രപ്രേമികളുമായി ഇ ദേശീയോദ്യനത്തില‍െ സന്ദർശകർ നിരവധിയാണ്.

## അവലംബം
റോഡ്‍ന ദേശീയോദ്യാനം

**റോഡ്‍ന ദേശീയോദ്യാനം** (റൊമാനിയൻ: *Parcul Naţional Rodna*), റൊമാനിയയിലെ ബിസ്ടിറ്റ- നസൗഡ്, മാരാമൂർസ്, സുസീവ എന്നീ കൌണ്ടികളുടെ  ഭരണപ്രദേശത്തുള്ള ഒരു സംരക്ഷിത പ്രദേശമാണ് (ദേശീയോദ്യാനം കാറ്റഗറി II IUCN).

## സ്ഥാനം
വടക്കൻ റൊമാനിയയിൽ കിഴക്കൻ കാർപ്പാത്തിയൻറെ ഒരു ഉപവിഭാഗമായ റോഡ്ന മൗണ്ടൈൻസിലാണ് ഈ ദേശീയോദ്യാനം സ്ഥിതിചെയ്യുന്നത്.

## അവലംബം

വർഗ്ഗം:റൊമാനിയൻ ദേശീയോദ്യാനങ്ങൾ